ЎзА - Президентимиз ижодкорлар учун қурилаётган уйлар билан танишди\nПрезидентимиз ижодкорлар учун қурилаётган уйлар билан танишди\n10.08.2018 15:28 Чоп этиш версияси\nПрезидент Шавкат Мирзиёев Шайхонтоҳур тумани Камолон маҳалласида қурилаётган кўп қаватли уйларни бориб кўрди, ёзувчи-шоирлар билан мулоқот қилди.\nДавлатимиз раҳбарининг 2017 йил 18 апрелдаги “Алишер Навоий номидаги Ўзбекистон Миллий боғи ҳудудида Адиблар хиёбонини барпо этиш тўғрисида”ги қарорига мувофиқ, ушбу боғини халқимиз, авваламбор, ёшларимизнинг маданий-маърифий савиясини юксалтиришга хизмат қиладиган ҳар томонлама гўзал ва бетакрор масканга айлантириш, маънавий ҳаётимизда ўчмас из қолдирган атоқли сўз санъаткорларининг тарихий хотирасини абадийлаштириш мақсадида боғ ҳудудида Адиблар хиёбони, Ёзувчилар уюшмасининг янги биноси барпо этилган эди.\nУшбу хиёбон рўпарасида қурилаётган мазкур уй-жойлар ёзувчи ва шоирларга берилади. Уйнинг биринчи қаватида мактабгача таълим муассасаси ва оилавий поликлиника ташкил этилади.\nШавкат Мирзиёев қуриб битказилган хонадонлардан бирини кириб кўрди. Оилаларнинг тинч-фаровон яшаши, болаларнинг баркамол бўлиб улғайиши учун зарур шароитларни яратиш бўйича топшириқлар берди.\n– Биз доимо зиёлиларни, ижодкорларни қўллаб-қувватлашимиз керак, деди Шавкат Мирзиёев. – Улар яратган ибратли асарларни, шеърларни ёшларимиз қанча кўп ўқиса, маънавияти, маърифати юксалади, демакки, ватанпарвар бўлади. Ватанпарварлар қанча кўп бўлса, мамлакатимиз ҳам шунча тез равнақ топади.\nДавлатимиз раҳбари уйинг биринчи қаватида жойлашадиган боғчада болаларга яратилган шароитлар билан танишди, ходимлар билан мулоқот қилди.\nПрезидентимиз мактабгача таълим муассасалари учун услубий қўлламалар ишлаб чиқишга алоҳида эътибор қаратиш, бу ишларга тажрибали ижодкорларни ҳам жалб этиш лозимлигини қайд этди.\nПрезидентимиз Бўзсув канали бўйлаб қурилган сўлим сайилгоҳни ҳам кўздан кечирди.


Саудия Арабистонида Миллий кун нишонланмоқда\n23:29 / 23.09.2017\nСаудия Арабистони қироли Салмон бин Абдулазиз Ол Сауд твиттерда қироллик фуқароларини 23 сентябрда нишонланадиган миллий байрам билан табриклади. Бу кун Нажд, Ҳижоз, Ал-Ҳаса ва Катиф вилоятларининг 1932 йилда ягона қиролликка бирлашиши куни сифатида нишонланади.\nҚиролнинг айтишича, Саудия Арабистони эзгулик ва ватанпарварлик учун курашда истеҳком бўлиб қолади.\n"Ҳар йили давлатимизга шон-шуҳрат ва фаровонлик йўлдош бўлсин. Қироллик эзгуликни, ўз ватанини севувчи барча учун кучли истеҳком бўлиб қолади", деб ёзган қирол.\nReuters ахборот агентлиги маълумотларига кўра, қироллик ташкил этилганининг 85 йиллиги муносабати билан қиролликдаги аёлларга турли тадбирлар ўтган стадионга киришга илк бор рухсат берилди. Таъкидланишича, қирол Фаҳд номидаги халқаро стадионда оперетта намойиш қилинган. Ҳукумат бундай қарорни мамлакат қиёфасини хорижда яхшилаш ва саудияликлар турмуш тарзини яхшироқ қилиш мақсадида қабул қилган.


Шартнома тузилди-ю, шарти унутилди\nМамлакатимизда маҳаллий ва хорижий инвесторларни саноат ва ишлаб чиқариш корхоналарига жалб қилиш учун барча шарт-шароитлар яратилган. Уларга қатор имтиёзлар берилган, ҳуқуқлари давлат томонидан кафолатланиб, қонунлар билан ҳимояланган. Бироқ баъзи инвесторлар бу имкониятларнинг қадрига етмаяптилар, устига-устак, зиммаларидаги шартнома мажбуриятларини ҳам бажармаяптилар. Мана, бир мисол.\nДавлат мулкини хорижий инвесторларга сотишда тендер савдоларини ўтказиш бўйича давлат комиссиясининг 2012 йил 23 октябрдаги, Қашқадарё вилояти ҳудудий танлов комиссиясининг 2014 йил 12 сентябрдаги тегишли баёнларига мувофиқ, Нишон туманидаги Наврўз МФЙ ҳудудида жойлашган қурилиши тугалланмаган консерва заводининг бино-иншоотлари танлов ғолиби – Қарши шаҳридаги “SHAROFAT NURJAHON” масъулияти чекланган жамиятига инвестиция киритиш ва янги иш ўринлари яратиш шарти билан “ноль” харид қийматида сотилганда Давлат рақобат қўмитаси вилоят ҳудудий бошқармаси ва корхона ўртасида ўша йил 24 сентябрда имзоланган олди-сотди шартномасига кўра, инвестор зиммасига келишилган муддат ичида смета-лойиҳа, бинони таъмирлаш ва ободонлаштириш харажатлари, шунингдек, асбоб-ускуна, моллар, жиҳозлар ва материаллар кўринишида 355 миллион сўмлик инвестиция киритиш мажбурияти юклатилганди. Объектда амалга оширилган таъмирлаш ва ободонлаштириш ишлари шарофати ўлароқ, у йирик шохли моллар харид қилиб кўпайтириши, тикувчилик цехи ва иссиқхона барпо этиши, пайвандлаш ҳамда электр моторларни таъмирлаш устахоналарини ишга тушириши, шунинг баробарида маҳалла ёшларидан 16 нафарини иш билан таъминлаши лозим эди. Амалда-чи?..\nАмалда тескариси бўлди, инвестор ўзи белгилаган бизнес режани бажармади. Бошқармага инвестиция мажбуриятлари бўйича 380 миллион сўмлик иш бажарилгани тўғрисида ҳисобот тақдим этди-ю, уни тасдиқловчи ҳужжатларни илова қилмади. Бу хусусда бир неча бор оғзаки ва ёзма равишда огоҳлантирилса-да, пинагини бузмади. Шартнома муддати эса 2017 йил 1 октябрда тугади. Шундан сўнг бошқармамиз Давлат мулки объектларини хусусийлаштириш тартиби тўғрисидаги низом талабларидан келиб чиқиб, тарафлар ўртасида 2014 йил 24 сентябрда тузилган шартномани бекор қилишни сўраб, Қарши туманлараро иқтисодий судига мурожаат этди. Суд даъвони қаноатлантирди.\nҲаётда бундай воқеалар тез-тез учраб туради. Ҳолбуки, киши бирор юмушга қўл уришидан олдин ўз имкониятларини чамалаб кўриши, “Уни эплай оламанми? Ишқилиб, эртага эл-юрт олдида бебурд бўлиб қолмайманми?” деган саволга қатъий жавоб топиши керак. Ана шундан кейин дадил ишга киришса, айни муддао бўлади.\nбошқармаси бош ҳуқуқшуноси.


15 август 2020, Тошкент вақти: 12:20\nТошкентдаги Минор масжидида 2015 йилги Рамазон ойида берилган ифторлик\n"Ресторанда ифторлик бўлмайди"\nЎзбекистонда Рамазон ойининг 6 июндан бошланиши эълон қилинган ва диний идора раҳбарияти 5 июнь оқшомида бу сана ўзгариши мумкинлигини эҳтимолдан соқит қилмаётир.\nБу ой арафасида унга тайёргарлик, фидя-фитр миқдори ҳамда ифторликлар масаласида берилган саволларга жавоблар асносида Ўзбекистондаги ресторан, кафе ва ошхоналарда, бундан ташқари аҳоли уйлари ва масжидларда ифтор ўтказмаслик ҳақида Диний идоранинг Тошкент шаҳар ҳокимиятига тавсия бергани маълум бўлди.\n- Ҳокимият бизнинг тавсиямиз билан ресторан, кафеларда ифтор ўтказишни тақиқлаган. Бу давлатнинг сиёсати эмас. Биз масаланинг тарихидан келиб чиқиб шундай тавсия берганмиз. Пайғамбаримиз замонларида саҳарлик қилиб, оғиз очишга овқат тополмай қоладиган одамларга атаб ифтор қилинган. Бизнинг давримизга келиб, дабдабага айланиб кетди. Шунинг учун биз тавсия берганмиз ва ҳокимиятлар тақиқлади. Бу йил ҳам ресторан, ошхоналарда ифторликлар бўлмайди, - деди диний идора раиси ўринбосари, шайх Абдулазиз Мансур.\nРесторанлар ифтор учун буюртма олмаётир\nЎзбекистондаги умумий овқатланиш муассасаларида ифторликлар ўтказиш 2014-2015 йилларда кескин тақиқланди ва Озодликка бундан норози бўлганлардан кўплаб шикоятлар келган.\nМижоз тариқасида боғланган Озодлик мухбирига жавобан Тошкент шаҳридаги қатор умумий овқатланиш муассасалари бу йил ҳам ифторликлар тақиқланганича қолаётганини тасдиқлади.\n- Икки йилдан ошди-ку, ифторликка буюртма олмаяпмиз. Ҳокимиятдан тақиқлангани ҳақида буйруқ бор. Ҳозирча бошқа буйруқ келмади, демак шундай туриб ҳаммаси, - деди Тошкентнинг Чилонзор туманидаги миллий таомлар тайёрлайдиган муҳташам ресторанлардан бирининг маъмури.\nУчтепа туманидаги миллий таомлар ресторани маъмури аслида ифторликлар учун рухсат берилса бўларди, чунки талабгорлар кўп, деб фикр билдирди:\n- Шаҳарда ҳамма ишда, кунлар ҳам иссиқ. Ҳамма шароит муҳайё ресторанларда. Авваллари бизга жуда кўп заказ тушарди. Бошида сал камроқ, лекин иккинчи ҳафтасидан бошлаб, ҳар куни ифторлик бўларди. Лекин энди давлат тақиқлади, бир нарсани билмаса тақиқлашмасди-ку, тўғрими?! - деди ресторан маъмури.\n"Масжиддаги ифторлик - бидъат"\nЎтган йили сўнгги йиллар ичида илк бор Тошкентдаги масжидларда ифторлик берилгани кузатилганди.\n22 июнь куни пойтахтликлар орасида "Оқ масжид" номини олган "Минор" масжидида 500 кишилик ифторлик берилган ва масжид ҳовлисида ёзилган дастурхонлар ва ифторлик учун йиғилган юзлаб рўзадорлар жамоати акс этган суратлар ижтимоий тармоқларда қўлма-қўл бўлиб кетган эди.\nАбдулазиз Мансурга кўра, бу йил масжидларда ҳам ифторликлар берилмайди:\n- Маккаи Мукаррамадагиларнинг ҳаммаси уйи йўқлиги учун, ўша ерда ифтор қилади. Биздагиларнинг ҳаммасининг уйи бор, ифторликка айтилган. Ўзининг уйида ифторлик қилгани яхши. Масжидда ифторлик қилиш - бидъатда! Бунақаси тарихда бўлмаган. Йўқ, масжидларда ифторлик берилмайди, - деди Абдулазиз Мансур.\n"Хонадондаги катта издиҳомда ҳам савоб кам"\nДиний идора мулозимидан олинган маълумотга кўра, бу йил ҳам ўзбекистонлик мусулмонларга ифторликни ўз уйида оиласи ёки қариндош-уруғлари билан ихчам қилиб ўтказиш тавсия қилинади:\n- Оиласи, яқин биродарлари, қариндош-уруғлари билан ихчамгина қилиб ифтор қилиш керак. Қадимдан ўзи оч қолган одамларга атаб, ифторлик берилган. Ҳозирга келиб буни ҳамма тўйхоналардаги дабдабага айлантириб юборган. Биз аҳолига тушунтиряпмиз, бунинг савоби йўқ, - дейди идора мулозими.\nЎзбекистонда аҳоли уйлари, маҳалла гузарларида кўп кишилик ифторларни ўтказиш сўнгги 3 йил ичида кескин чеклангани кузатилмоқда. Ифторлик бермоқчи бўлган шахслар маҳалла қўмиталарини огоҳлантириши ва улардан бир вакил иштирокида, имкон қадар, кичик жамоалар учун ифтор бериши мумкин. Уйда бўладиган ифторлик маросими учун 20 нафардан ортиқ меҳмон чақирмаслик шарти қўйилган.\nРамазон ойи арафасида Ўзбекистон Мусулмонлари диний идораси раиси, муфтий Усмонхон Алимов 24 май куни имзолаган "2016 йилги Закот, фитр садақа ва фидя миқдори" бўйича қарор матни ҳали Вазирлар Маҳкамаси қошидаги Дин ишлари бўйича қўмита томонидан тасдиқланмай туриб, ижтимоий тармоқларда тарқалиб кетди.\nДиний идора раиси ўринбосари Абдулазиз Мансурнинг айтишича, аслида бу қарор матнининг 3 май - жума куни Ўзбекистонда эълон қилиниши кутилаётган эди.\nАйни пайтда, 25 май куни Facebook тармоғида тарқалган қарор матнига билдирилган муносабатларда фидя миқдорининг фитр садақасидан баланд қилиб белгилангани танқид қилинди.\nАбдулазиз Мансурга кўра, аслида ўтган йилги фитр садақаси ва фидя миқдори бу йил ҳам ўзгармаган:\n- Катта ўзгариш йўқ, шу одатдагидек, 2 килограм буғдойнинг бозордаги нархига тенг миқдорда - 4 минг сўм қилиб, фитр садақаси белгиланди. Бир кунлик фидя миқдори 10 минг сўм. Фитрдан кўплигининг сабаби, авваллари 2 килограм буғдой билан одамлар қаноат қилиб, кунини ўтказган. Ҳозир 4 минг сўм етмайди, аслида 10 минг ҳам кам, 20 минг сўм қилсак бўларди. Лекин, ҳар йили Озодликда ҳам айтилади-ку, фидя миқдори кўпайиб кетибди, озайиб кетдибди, деб. Шунга кунлик егулик учун кетадиган ҳаражатнинг энг камини танлаб, 10 минг сўм қилдик. Закот нисобини 85 грам тилла, деб ёзиб қўйишибди, лекин, бу хато - 84 грам тилла миқдори, - дея изоҳ берди идора мулозими.\nҚуйида Абдулазиз Мансур билан суҳбатни тўлиқ тинглашингиз мумкин:\nИсломда муқаддас саналган Рамазон ойи ичида фитр садақасини тўлаш, рўза тута олмайдиган хаста кишининг бир кунлик емагига етадиган миқдорда фидя бериш фарз амаллардан ҳисобланади.\nСўнгги йиллар давомида Рамазон ойининг Ўзбекистонда қатор чекловлар билан ўтаётгани кузатилмоқда.\nЮқорида айтилгани каби, ифторликлар бўйича чекловлардан ташқари, аксар ҳудудларда Таровеҳ намозларини ҳам фақат рухсат берилган жоме масжидларида ўқиш мумкин, бошқа масжидлар ва аҳоли уйларида жамоат бўлиб, Таровеҳ ўқиш тақиқланган.\nБундан ташқари, Рамазон ойи давомида 18 ёшга тўлмаганларнинг Таровеҳга қатнаши ҳам тақиқланган. Ҳатто, Қўқон шаҳридаги касб-ҳунар коллежларидан бирининг ўқувчиси 2014 йил 29 июнь куни таровеҳ намози учун масжидга борганида 1 миллион сўмгача жарима солинишидан огоҳлантирилгани аниқланган эди.\nРамазон ойларида Тошкент шаҳрида ўқувчиларнинг жума ва Таровеҳ намозларига бормасликлари учун дарс соатлари узайтирилгани, айрим мактаб ўқитувчилари масжидлар олдида навбатчилик ҳам қилгани кузатилган.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Фарғонадаги хонадондан ёнғинни ўчириш вақтида уй эгасининг жасади топилди\t16:26, 25 май\tЎтган ҳафта мобайнида республикамиз ҳудудида 142 та ёнғинлар қайд этилган. Турли сабабларга кўра содир бўлган ёнғинларда 3 нафар фуқаролар тан жароҳатлари олишган. Ушбу ёнғинларда 579 млн. сўмдан ортиқ қурилиш конструкциялари ва 670 млн. сўмга яқин моддий бойликлар ёнғиндан сақлаб қолинган. Бу ҳақда Ўзбекистон Республикаси Ички ишлар вазирлиги ёнғин хавфсизлиги бош бошқармаси хабар бермоқда. Самарқанд вилояти Нарпай туманида яшовчи фуқаро Т.Олимовнинг уйида электр иситиш мосламасидан фойдаланилиб, назоратсиз қолдирилиши оқибатида ёнғин содир бўлиб, уйнинг 150 кв. метр майдонда томи, шифт қисми ва уй жиҳозлари ёниб зарарланган. Қашқадарё вилояти Қарши туманида яшовчи У.Рахмоновнинг уйида электр симларнинг қисқа туташуви натижасида ёнғин содир бўлиб, уйнинг 120 кв.м. майдонда томи, шифт қисми ва уй жиҳозлари ҳамда ховлисида турган «Дамас» русумли автомобили ёниб зарарланган.\nОЛИМЛАР АЁЛЛАР СЕМИРИБ КЕТМАСЛИК УЧУН НЕЧА СОАТ УХЛАШЛАРИ КЕРАКЛИГИНИ АНИҚЛАДИhttps://t.co/urbcEwBIAA pic.twitter.com/okorjFFdSf— DARAKCHI.UZ (@darakchi_news) 25 мая 2016 г.\nКечаси айфонни қувватлантиришга қўйган қизнинг уйи ёниб кетди\tПокистондаги меҳмонхонада чиққан ёнғин камида 11 кишининг ҳаётига нуқта қўйди\tИсроил терактлар оқибатида ўт ичида қолмоқда (ВИДЕО)\tЮзи оловда эриган қиз жарроҳ яратган мўъжиза туфайли аслига қайтди\tРоссияда юз берган ёнғин оқибатида 30 ёшли аёл ва унинг 5 фарзанди ҳалок бўлди\tЎзбекистонда 10 январга қадар «Ёнғин хавфсизлиги кунлари» ўтказилади\tОтправить


Озодлик манбаларининг маълум қилишича¸ шу кунларда Сурхондарë вилояти солиқчилари март ойида Термизда очилган янги музқаймоқ заводи билан шартномаси йўқ дўконларни босиб¸ уларнинг молини мусодара қилмоқда. Шундай рейдлардан бири гувоҳининг айтишича¸ бундай буйруқнинг МХХ дан чиққанини яширмаган солиқчиларбундан кейин Тошкент ва Самарқанд музқаймоғига йўл берилмаслигини айтган.\n“Мен 17 июнь куни Термиз шаҳридаги музқаймоқ кафеларидан бирида оилам билан дам олиб ўтирган пайтда¸ бу жойни солиқчилар босди. Ҳамма ҳужжатлари жойида бўлган ҳолда¸ дўкондаги бор музқаймоқни босиб олиб кетишди. Эртасига эшитсам¸ фақат Термиз эмас¸ балки вилоятнинг камида олти туманидаги аксар музқаймоқ сотувчи улгуржи дўконларда солиқчилар рейд ўтказибди. Аниқроғи¸ Термиз музқаймоқ заводи билан шартномаси бўлмаганларни ноқонуний асосда босишган¸ ҳамма молини мусодара қилишган. Қонунчиликка кўра¸ олдиндан режага киритилмаган “қисқа муддатлик” текшириш 8 соатдан ошмаслиги керак. Лекин Ангордаги музқаймоқ дўконларидан бирида 20 соатдан ошиқ тафтиш ўтказишган. Бунақа рейдлар ҳозир ҳам давом этаяпти”¸ деб хабар қилди Озодликка Термиздаги рейдга шахсан гувоҳ бўлган шаҳарликлардан бири.\nБу манбанинг иддаосича¸ ўзи кузатган текширувни амалга оширган солиқ ходимларидан бири¸ музқаймоқ дўконларини босиш ҳақида вилоят солиқ бошқармаси раҳбари буйруқ бергани¸ айни пайтда унга бу топшириқни вилоят МХХдаги юқори лавозимли шахс берганини яширмаган.\nВилоят солиқ бошқармаси хизматчиларидан бири Озодлик мухбири билан суҳбатда шундай рейдлар ўтказилаëтганини тасдиқлади¸ аммо уларнинг нима мақсадда ўтказилиб¸ қандай натижа билан тугаганига оид ахборот бера олмаслигини билдирди.\n“Бунақа маълумот бошқарманинг бир бўлимидан бошқасига ҳам кўпинча берилмайди. Биз ҳозирча тафсилотлардан бехабармиз”¸ деди Озодлик боғланган солиқ ходимларидан бири.\nСурхондарë бўйлаб ëзнинг иссиқ кунларида айнан музқаймоқ дўконларида солиқчилар рейд ўтказаëтгани тафсилотларини ўрганиш давомида жорий йилнинг март ойида Термиз шаҳрида вилоятда биринчи ва ҳозирча ягона музқаймоқ заводи очилгани маълум бўлди.\n“Саиджон-Муҳаммаджон музқаймоқлари” масъулияти чекланган жамияти ҳам хусусий секторга яратилаётган имконият ва имтиёзлардан самарали фойдаланиб, 1 миллион 200 минг АҚШ долларилик сармоя эвазига хориждан замонавий технология харид қилди. Кунига ўн тоннагача музқаймоқ ишлаб чиқариш қувватига эга корхона маҳсулотлари сифати ва хуштаъмлиги, нархининг арзонлиги билан харидорларга манзур бўлмоқда” деб ëзди 16 март кунги “Ўттиз турдаги музқаймоқ” мақоласида Ўзбекистон Миллий ахборот агентлиги.\nАммо Термиздаги Озодлик манбасига кўра¸ вилоятдаги сердаромад бизнес тармоқларини ўз монополиясига айлантирган маҳаллий бойлардан бири томонидан очилган бу завод маҳсулоти¸ Тошкент ва Самарқанддан келаëтган музқаймоқлар сифати билан бозорда беллаша олмаган.\n“Булар шунча пул сарфлаб¸ музқаймоқ сифатини эплай олмади. Одамлар Термизникини олмагандан кейин савдогарлар яна Самарқанд ваТошкентдан олиб келишди. Бу заводнинг эгаси вилоятдаги энг катта бойлардан. Унинг МХХдаги катталар билан қуда-андачилиги бор. Ана шу алоқаларини ишга солиб¸ ўзининг ўтмаган молини солиқчиларни юбориб¸ қўрқитиш орқали дўконларга ўтказаяпти. Бу рейдлардан мақсад¸ жанубий вилоят музқаймоқ бозорини Термиз заводи эгаларининг монополиясига айлантиришдир”¸ дейди Озодликнинг Сурхондаги музқаймоқ бозоридан яхши хабардор манбаси.\nСурхондарë вилояти Шеробод туманидаги музқаймоқ билан савдо қилувчи улгуржи дўконлардан бири эгаси¸ ўз дўконида ўтказилган тафтиш “Саиджон-Муҳаммаджон музқаймоқлари” масъулияти чекланган жамияти билан қимматлаган нарх бўйича шартнома имзолаш билан якун топганини билдирди.\n“Бу шартномага кўра¸ бундан кейин мен Самарқанддан 340 сўмдан олаëтган бозори чаққон музқаймоқдан воз кечиб¸ Термизнинг харидорга ëқмаган музқаймоғини 440 сўмдан олишга мажбурман. Сурхондарëликларнинг пули Сурхондарëда қолиши¸ Тошкент¸ Самарқандга кетмаслиги керак эмиш. Бу маҳаллий мафиянинг зўравонлиги. Лекин бу ишнинг тепасида МХХ тургандан кейин¸ қаерга борасиз?” дейди Озодликка шахси сир тутилиши шарти билан гапирган музқаймоқ савдогарларидан бири.\n“Термиз музқаймоқ заводидаги “авторитет”лардан бирининг хусусий суҳбатда мақтаниб айтишича¸энди Сурхондарë вилоятига кириб келувчи ягона автомобил йўли М39да жойлашган вилоят дарвозаси саналган Дарбанд постига қопқон қўйилар экан. Мақсад¸ Сурхондарëга бошқа вилоятлар ва Тошкентдан келаëтган музқаймоқларни кириш жойида мусодара қилиш”¸ деб ëзди Озодликка Сурхон музқаймоқ бозоридаги амалиëтларга қўшимча қилган манба.\nЎзбекистон Давлат Статистика қўмитасига кўра¸ мамлакатдамузқаймоқ ишлаб чиқаришйилига 16 фоизга ошиб бормоқда ва бозордаги 99 фоиз маҳсулот ички ишлаб чиқарувчига тегишлидир. 2014 йил охирида Ўзбекистонда музқаймоқ ишлаб чиқарувчи хусусий корхоналар сони 200 дан ошган¸ аммо улар маҳсулоти сифат ва нарх жиҳатдан ҳозирга қадар ўзбек бозорининг асосий таъминотчиси бўлиб қолаëтган Vazira-Biznes,Singapore-Samarkand қўшма корхонаси, Imkon-Plus, Shin-Line ва Осиё-Вест музқаймоқларига жиддий рақобатчига айлана олмаган.\nҒарб давлатларида бир йилда бир одам 15-22 килограм музқаймоқ истеъмол қилгани ҳолда¸ ўзбек истеъмолчисининг йилига 2 килограм музқаймоқ ейишини таъкидлаган Ўзбекистон агентлиги ўз ҳисоботида¸ бу бозор имконлари кенглигини алоҳида таъкидлаган.


Ўзбекистонда Корея Республикаси фестивали бошланди » Dildosh.uz - Sizga qalbdan yaqinmiz\nЎ?ИШГА КИРА ОЛМАГАН АБИТУРИЕНТЛАР ?УЖЖАТЛАРИНИ\nХизматдан фойдаланиш учун ариза эгаси квитанция бланкини юклаб олиб тўлдириши ва чоп этган ?олда банк бўлинмаси ёки...\nОпубликовано : 14-10-2016, 09:17 | Категория: Культура\nЎзбекистонда Корея Республикаси фестивали бошланди. Бу ?а?да ЎзА хабар берди.\nТошкентдаги «Зар?айнар» мажмуасида анъанавий корейс миллий либослари намойишининг очилишига турли вазирлик ва идоралар, дипломатик корпус ва хал?аро ташкилотлар вакиллари, маданият ва санъат намояндалари, дизайнер ва рассомлар, ў?увчи-ёшлар таклиф этилди.\nЎзбекистон Республикаси маданият ва спорт ишлари вазири ўринбосари, «Ўзбекнаво» эстрада бирлашмаси бош директори Фар?од Жўраев, Корея элчиси Квон Ён У ва бош?алар Ўзбекистон ва Жанубий Корея ?амкорлиги икки хал? ўртасидаги ?адимий дўстликдан ?увват олишини таъкидлади.\nЎзбекистонда бу йил ўтказилаётган Корея Республикаси фестивали ранг-баранг дастурлар, та?димот маросимлари, модалар намойиши, концертлар, кино санъати байрамлари, театрлаштирилган томошаларга бой. Фестиваль доирасида Корея Республикасининг мамлакатдаги Фав?улодда ва мухтор элчиси кубоги учун ўсмирлар иштирокида таэквондо бўйича мусоба?а бўлиб ўтади. «Туркистон» саройида муси?а ихлосмандлари ушбу мамлакатнинг нафис муси?асидан ба?раманд бўлиш имкониятига эга бўлади. Бундай муси?ий концерт дастурлари Самар?анд ва Бухоро ша?арларида ?ам ташкил этилади. Тошкентдаги Ёшлар ижод саройида ўтадиган Жанубий Корея фильмлари фестивалида «Отамга ба?ишлов», «?имолай», «Детектив К» сингари фильмлар намойиши режалаштирилган. 21–22 октябр кунлари Ўзбекистон ёшлар театрида тани?ли рассом Ли Жонг Соп фаолиятига ба?ишланган театрлаштирилган муси?ий томоша намойиш этилади.\nЎзбекистон Республикаси Маданият ва спорт ишлари...\nБМТ котибияти КХДР ва Жанубий Корея ўртасида юз берган...


ХОНЗОДАБЕГИМ ВА ХУРРАМШОҲ ҚИСМАТИ\nБобур подшоҳнинг опаси Хонзодабегим ва унинг ўғли, яъни Бобурнинг шайбонийзода жияни Хуррамшоҳ тақдири ҳақидаги маълумотлар талқинининг тарихий манбалар ҳамда ҳозирги замон бадиий адабиёти ва илмий тадқиқотларда турли-туманлигини кўрамиз. Шу сабабли гоҳо ўқувчиларимизни “Бобурнома” ёки Гулбаданбегимнинг “Ҳумоюннома”, Мирзо Ҳайдарнинг “Тарихи Рашидий”, Муҳаммадёр ибн Араб Қатағоннинг “Мусаххир ил-билод” каби ўзбек тилида нашр қилинган асарлардан ташқари, ҳозирча чоп этилмаган бошқа ёзма манбаларда Бобурнинг бу қариндошлари ҳақида яна қандай хабарлар борлиги ҳам қизиқтириши табиий ҳол.\nБобур подшоҳ “мақбул ўғлон эди” дея таърифлаган Хуррамшоҳ ҳақида эса ўқувчи жуда кам маълумотга эга. Биз ушбу мақолада ана шу иккита мавзуга тўхталиб, тарихий манбалар орқали воқеликка назар ташлаш ва ўқувчини бор ҳақиқатдан хабардор қилишни лозим топдик.\n“Бобурнома”нинг бизгача етиб келган ноқис нусхаларида Хонзодабегимнинг Бобур Самарқандни сулҳ асосида ташлаб чиққан 1501 йил август ойида “Шайбонийхонга тушгани” қайд этилиб, опасининг 1510 йил декабрида Марвдан шоҳ Исмоил ташаббуси билан Бобур Мирзо олдига юборилгани ҳамда опасининг Шайбонийхондан туққан “Хуррамшоҳ отлиқ мақбул ўғлон”ининг Балхда ҳоким бўлгани ва отаси ҳалок бўлгани воқеасидан бир-икки йил ўтиб эса вафот этгани қайд этилади, холос.\n“Тарихи Рашидий”да Хонзодабегимнинг кейинчалик Шайбоний никоҳидан чиқарилгани, бунинг сабаби эса Шайбонийхон Хонзодабегимни укаси Бобурнинг маслаҳатига кўра хон ҳаётига қасд қилиб қўйиши мумкинлигидан гумонсираганча талоқ қилиб, Саййид Атоий авлодидан бўлмиш Саййид Ҳодига бергани, бу саййиднинг эса Шайбонийхон ва бошқа шайбоний султонлари, умуман, дашти қипчоқлик барча ўзбеклар олдида катта эътиборга эгалиги эслатилади. Яна Саййид Ҳоди Марвдаги жангда ўлдирилгач, Хонзодабегим сафавийлар қўлига асир тушгани ва Шоҳ Исмоил унинг кимлигини билгач, иззат-ҳурмат кўрсатиб, ўз элчиси билан бирга Бобур Мирзо олдига юборилгани ҳам қайд этилган.\nБобурнинг бизгача етиб келган маълумотларида Ҳодихожа номи тилга олинмайди. Хуррамшоҳга Балх вилояти берилганидан бошқа далил ҳам қайд этилмайди. Бу қисқа маълумотда Бобурнинг бу жиянини кўрган-кўрмагани масаласи аниқ эмас. Хондамир ҳам, Муҳаммад Ҳайдар Мирзо ҳам бу ҳақда ёзишмаган.\nАслида тарихий воқелик қандай бўлган? Юқорида эслатилган ёзма манбалар бу тўғрида қуйидаги маълумотни беради: Гулбаданбегим “Ҳумоюннома”да очиқроқ тарзда ёзишича, 1478 йилда туғилган Хонзодабегим 1501 йил августида Бобур ва Шайбонийхон ўртасида тузилган сулҳ битими шартига биноан Самарқандда Шайбонийхон никоҳига киради.\nБу никоҳдан 1502 йил май ойида Хуррамшоҳ дунёга келади. Орадан уч-тўрт йил ўтгач, Шайбонийхон Хонзодабегимни, заҳар беришда гумонсираб, ўз никоҳидан чиқаради. Қоидага биноан ҳукмдор эрдан ажрашган ёки бева қолган сарой аёли бундай воқеадан сўнг ё эрсиз ўтиши ёки ҳукмдорнинг энг яқин кишисига тегиши лозим эди. Хонзодабегимни ўзидан узоқлаштирган хон шу сабабли бевасининг ўз аммаваччаси Саййид Ҳодихожа бин Муртазохожа никоҳига киришига розилик беради. Бу даштиқипчоқлик саййидлар хонадони шажараси Саййид Ото орқали ҳазрат Али бин Аби Толибга уланади. Саййид Ҳодихожа Шайбонийхоннинг ҳам аммаваччаси, ҳам шижоатли амирларидан бири ҳисобланиб, ўша пайтда 50 ёшларда бўлган. Хонзодабегим эса 28 ёшда эди. Шайбонийхон 1506 йил 15 ноябрида Балхни эгаллаб, соғлом энагалар ва ҳарбий ишга моҳир амирлар, яхши илмли устозлар қўлида тарбия топган қобилиятли ўғли Хуррамшоҳни Балх ва унинг музофотларига ҳоким қилиб тайинлайди.\n“Мусаххир ил-билод” муаллифи бу ҳақда шундай ёзади: “…Ёш бўлгани учун ул шоҳзоданинг Отолиқи мансабига Қанбар Мирзо кўкалтош тайинланди. Ул яхши хислатли амир ҳамиша ўз марҳамати қаноти ва адолати соясини мазкур вилоят аҳолиси боши узра ёйди… Шунинг шарофатидан бутун Балх мамлакати ободончилик ва фаровонлик топди. Олий мартабали шоҳзода Хуррамшоҳнинг ёрқин кўнгли ов ва шикор ҳавасига лим тўла, дили гул юзли ёшлар ва қуёш чеҳрали ботирлар билан суҳбат қурмоқ иштиёқи билан тўлиб-тошгани сабабли кўп вақтини шикор нашидасини сурмоқ билан ўтказарди. Доимо соядек отаси Шайбонийхон узангиси хизматида юрар, ҳеч қачон унинг буйруғи ва фармонини бажармасдан қолмас, ҳеч бир сўзини икки қилмас эди…”\nШунингдек, “Мажмаъ ул-ғаройиб”да айтилишича, Хуррамшоҳ ўз атрофига ўқимишли ва фозил кишиларни тўплаган. Кўринадики, довюрак ва яхши ҳарбий таълим олган Хуррамшоҳ ёшлигига қарамай, отаси Шайбонийхон билан бирга Балх, Ҳиротни олиш жангларида қатнашган ҳамда давлат бошқариш сирларини ўрганган.\n1507 йил июнь ойида Машҳад ҳам қўлга кириб, Шайбонийхон у ерга мазкур аммаваччаси Саййид Ҳодихожани ҳоким қилиб тайинлайди ва Хонзодабегим ҳам Машҳадда яшай бошлайди. 1508 йил бошида Ҳусайн Бойқаронинг ўғли Муҳаммад Қосим Мирзо Машҳадни Саййид Ҳодихожадан тортиб олади, Ҳодихожа эса Марвга қочади ва Марвдаги Шайбонийхон буйруғига биноан тез орада Убайдуллоҳ султон ёрдамида Машҳадни қайтариб олиб, Муҳаммад Қосим ўлдирилгач яна Машҳаддаги ҳокимлигини давом эттиради. Орадан икки йил ўтгач, аниқроғи, 1510 йил октябрида шоҳ Исмоил сафавий Хуросонга юриш қилади, оз сонли қўшин билан Ҳиротда ўтирган Шайбонийхон эса урушга қулай жой сифатида Марвга чекинади. Сафавийлар қўшини Машҳадга яқинлашгач, Ҳиротда қолган шу шаҳар доруғаси Жон Вафобий дўрмон, Машҳад ҳокими Саййид Ҳодихожа, Нисо ҳокими амир Муҳаммад Солиҳ ва Дурун ҳокими Подшоҳхожа (Хожа) кабилар ҳам Марвга келадилар. Шайбонийхон Балх, Самарқанд, Бухоро, Тошкент ва Туркистон қўшинларини ёрдамга чақирган бўлиб, Хуррамшоҳ дарҳол ўз қўшини билан отасига ёрдамга отланади. Бироқ, Шайбонийхон ўғиллари ва бошқа султонлардан ёрдам келишини кутмай, 1510 йил 5 декабрда жангга киришиб, шу урушда ҳалок бўлади. Бу воқеалар Хондамирнинг “Ҳабиб ус-сийар”, Муҳаммад Ҳайдар Мирзонинг “Тарихи Рашидий” ва бошқа эронлик, ўрта осиёлик тарихчилар асарларида ҳам ўз аксини топган.\nХондамир Саййид Ҳодихожанинг бу жангда ўлгани ҳақида гапирмайди. У “Ҳабиб ус-сийар” асарида Саййид Ҳодихожанинг 1507 йили Машҳадга ҳоким этиб тайинланишига оид ҳикоясида уни “писар аммаи хон буд (Шайбонийхонинг аммасининг ўғли эди)” деб кўрсатади.\nХондамир ўзининг мазкур асарида яна бир даштиқипчоқлик ва Шайбонийхонга қариндош ҳамда Бобурнинг опасига уйланган хожа ҳақида маълумот беради. Гарчи бу хожа кўп жиҳатлари билан Саййид Ҳодихожани эслатса-да, Хондамир негадир унинг номини “Маҳдихожа” шаклида тилга олган.\nХондамирнинг “Саййид Ҳодихожа” ва “Маҳдихожа” ҳақидаги мазкур хабарини “Тарихи Рашидий ва “Мусаххир ил-билод” маълумотлари билан қиёслайдиган бўлсак, ота томондан Саййид Отойи орқали ҳазрат Алига уланувчи Муртазохожа фарзанди, онаси Шайбонийхоннинг бобоси Абулхайрхоннинг қизи ҳамда Бобур подшоҳнинг опасининг эри сифтида тилга олинган Саййид Ҳодихожа ва Маҳдихожа аслида бир шахс – Саййид Ҳодихожа бўлиб чиқади.\nДемак, Саййид Ҳодихожа ва Хонзодабегим орасидаги никоҳ иплари 1517 йил бошида узилган. Бу пайтда Хонзодабегим 38 – 40 ёшлар орасида бўлган.\nКўринадики, ёши қирққа етган Хонзодабегим шундан сўнг ҳеч кимга турмушга чиқмай, Бобур ва Ҳумоюн давлатининг жонкуяр маслаҳатчиси сифатида фаолият кўрсатганича 1544 йили Кобилҳақ мавзесида оламдан ўтиб, Кобулдаги Бобуршоҳ мақбарасига дафн қилинган.\nЭнди Хуррамшоҳ мавзусига қайтсак. “Мусаххир ал-билод” муаллифи Хуррамшоҳ ҳақида яна шундай ёзади: “Отаси Марв қамалида қолганда биринчи бўлиб шу Хуррамшоҳ Балх лашкари билан отаси ёрдамига ошиққан эди… Отаси дунёни шаҳидлик билан тарк этгач, Хуррамшоҳ ҳам охират сари шитоб билан кетди. Хуррамшоҳдан насл қолмади.”\nХуллас, Бобурнинг севимли опаси Хонзодабегим ва унинг ана шу опасидан туғилган шайбонийзода Хуррамшоҳ исмли жияни тақдирига ёзма манбалар маълумотлари орқали ойдинлик киритиш ҳам, табиийки, жонажон тарихимизда кечган буюк сиймо Заҳириддин Бобур подшоҳ ҳаёти ва фаолиятини тўлароқ тасаввур этишимиз учун хизмат қилади.


Трамп Барак Обаманинг хатти-ҳаракатлари борасидаги фикрини ўзгартирди\n10:43 / 29.12.2016\nАҚШнинг сайланган президенти Дональд Трамп мамлакатнинг амалдаги раҳбари Барак Обаманинг ҳукуматни топшириш жараёнидаги хатти-ҳаракатлари борасида ўз фикрларини ўзгартирди. У бу ҳолат бир текисда ўтаётгани ҳақида маълум қилди, деб хабар беради Ассошиэйтед Пресс.\nАввалроқ, Трамп вазифасини тарк этаётган президенти Барак Обама ҳукуматни топшириш жараёни “силлиқ” ўтишини таъминламаётгани ҳақида айтиб, бу унга тўсиқлар яратаётганини маълум қилганди. Бўлажак президент ўзининг Twitter’даги саҳифасида “президент О (Обама – таҳ.)нинг кўплаб фитна келтириб чиқарувчи баёнотлари ва тўсиқларига эътибор бермасликка ҳаракат қилаётгани” ҳақида ёзди.\nТрамп кейинроқ журналистларнинг бу борадаги саволларига жавоб бераркан: “Ўйлашимча, жуда, жуда ҳам силлиқ. Жуда яхши. Сиз бундай деб ҳисобламайсизми?”, дея айтиб ўтди.\nМаълумот учун, демократ Обама республикачи Трампни сайловолди кампанияси давомида жиддий танқид остига олди. Бироқ миллиардернинг сайланганидан кейин унга ҳукуматни топширишда ёрдам кўрсатишини ваъда қилди. Оқ уйнинг хабар қилишича, Обама ва Трамп Оқ уйда ноябрь ойида бўлиб ўтган учрашувдан ташқари, бир неча бора телефон орқали музокаралар ўтказишган.\nАҚШ Трамп Барак Обама


Бош Сахифа / Янгиликлар / Илмга бахшида умр\nИлмга баҳшийда умр\n«Ижтимоий фикр» Республика жамоатчилик фикрини ўрганиш Маркази оғир жудоликни бошидан кечирди. Марказнинг илмий ишлар бўйича директор ўринбосари Озат Баба – Мирзаевич Ата-Мирзаев бугун оламдан ўтди.\nГеография фанлари доктори, профессор Озат Ата–Мирзаев Ўзбекистон Миллий Университетида 1962 йилда олий ўқув юртини тамомлаб, иш фаолиятини катта лаборантликдан бошлаган. Ўтган давр давомида аввалига кичик, кейинчалик катта илмий ходим, доцент, аҳолишунослик лабораториясининг раҳбари, профессор, 1998 йилгача эса, “Ижтимоий география ва аҳолишунослик” кафедраси мудири лавозимларида ишлаб келган.\n1998 йилнинг март ойидан бери эса, “Ижтимоий фикр” Республика жамоатчилик фикрини ўрганиш Маркази илмий ишлар бўйича директор ўринбосари лавозимида фаолият кўрсатиб келди. Ҳаёти давомида илм- фан фидоийси бўлган Озат Ата-Мирзаев нафақат юртимиз, балки Марказий Осиё халқларининг аҳолишунослик муаммоларига бағишланган 300дан ортиқ илмий ишларга муаллифлик қилган. Шу жумладан, унинг 19та монография, яккамуаллифлик ҳамда ҳаммуаллифликда 8 та дарслик ва ўқув- услубий қўлланмалари чоп этилган. Қатор илмий ишлари АҚШ, Англия, Германия, Ҳиндистон, Швейцария, Польша, Туркия давлатларида чоп этилган.\nОзат Ата–Мирзаевнинг илм фанга қўшган хиссаси давлатимиз томонидан муносиб тақдирланган. 2000 йили у “Соғлом авлод учун” Ордени ҳамда 2005 йили “Ўзбекистон Республикаси олий таълим аълочиси”, 2011 йили эса, “Ўзбекистон Республикаси мустақиллигига 20 йил” кўкрак нишонлари билан тақдирланган.\nУч нафар фарзандини юртимиз равнақига муносиб хисса қўшадиган инсонлар қилиб тарбиялаган Озат Ата-Мирзаев ўзининг фазилатлари билан барчага ўрнак бўлган. Марказдаги фаолияти давомида ўзининг ишига фидойилиги, меҳрибонлиги, камтарлиги, дилкаш ва самимийлиги билан барчанинг кўнглидан жой олган. Ҳаётини Ўзбекистон илм-фанининг тараққиётига бағишлаган бу инсоннинг хотираси Марказ ходимлари қалбида узоқ вақт сақланиб қолади.\nБу йил табаррук 80 ёшни қаршилаган бу фидойи инсон энди орамизда бўлмаса ҳам, унинг илмий ва ижодий ғоялари барҳаётдир. Улар издошлари ва шогирдларининг илм фандаги янгидан- янги изланишларда ўз аксини топади.


“Томорқа хизмати” – аҳолига ўз томорқасида сифатли маҳсулот етиштиришида кўмакчи – UzFK\n“Томорқа хизмати” – аҳолига ўз томорқасида сифатли маҳсулот етиштиришида кўмакчи\nby UzFKUserPosted on May 8, 2021 May 8, 2021\nАввал хабар берганимиздек, Олий Мажлис Қонунчилик Палатаси спикер ўринбосари А. Хаитов кеча Бухорога ташриф буюрганди. Бугун у вилоятнинг Жондор тумани, Самунчуқ МФЙ ҳудудида жойлашган “Жондор томорқа хизмат агро таъминоти кластер”ида бўлиб, бу ерда қилинаётган ишлар билан танишди. Кластер раҳбари Жаббор Ортиқовга фаолиятини янада ривожлантириши учун ўз тавсияларини айтди. Бундан ташқари, Актам Хаитов вилоятдаги томорқа хизмати раҳбарлари билан суҳбатлашиб, уларнинг муаммо ва камчиликларини ўрганди. Келгусида қилишлари зарур бўлган ишларни ўз вақтида бажаришлари бўйича бир қатор топшириқлар берди. Шунингдек, спикер ўринбосари кластернинг афзаллиги борасидаги ўз фикр-мулоҳазаларини билдирди.\nТаъкидландики, вилоятда 2018–2021 йилларда фермер, деҳқон хўжаликлари ва томорқа ер эгаларини қўллаб-қувватлаш жамғармаси ҳисобидан 27 млрд сўм ресурс ажратилиб, 1200 та хонадонга кенгаш ҳузуридаги “Томорқа хизмати” масъулияти чекланган жамиятлари томонидан иссиқхона, паррандачилик, асаларичилик, қуёнчилик, уруғ ва кўчатчилик, дала дўконлари қуриш ҳамда сув таъминоти оғир бўлган ҳудудларда артезиан қудуқ қазиш ва бошқа лойиҳалар учун имтиёзли кредитлар расмийлаштириб берилди.\n2021 йилнинг биринчи чорагида Фермер, деҳқон хўжаликлари ва томорқа ер эгалари кенгаши ҳузурида Фермер, дехқон хўжаликлари ва томорқа ер эгаларини қўллаб-қувватлаш Жамғармаси маблағлари ҳисобидан фермер, деҳқон хўжаликлари ва томорқа ер эгаларига, “Томорқа хизмати” МЧЖларини молиявий жиҳатдан қўллаб-қувватлаш учун жами 2,800 млн. сўм пул маблағлари ажратилган.\nДавлатимиз раҳбарининг Бухоро вилоятига ташрифи давомида вилоятни комплекс ижтимоий-иқтисодий ривожлантиришда мавжуд муаммолар ва уларни ҳал этиш юзасидан амалга оширилиши зарур бўлган чора-тадбирлар белгилаб олинганди.\nШу мақсадда вилоятда аҳоли томорқаларида кўкат, пиёз, саримсоқпиёз ва сердаромад сабзавот экинларини экиш ва аҳоли даромадини ошириш бўйича чора-тадбирлар дастури Ўзбекистон фермер, деҳқон хўжаликлари ва томорқа ер эгалари кенгаши раиси ҳамда вилоят ҳокимлиги томонидан келишилган ҳолда тасдиқланиб, шу асосда ишлар амалга ошириб келинмоқда.\nВилоятда “Томорқа хизмати” масъулияти чекланган жамиятлари негизидаги 6 та кластерга 28 млрд сўм фермер, деҳқон хўжаликлари ва томорқа ер эгаларини қўллаб-қувватлаш жамғармаси маблағларидан ажратилиши режалаштирилган.\nБу кластерлар аҳоли томорқасида маҳсулот етиштириш учун уруғлик, кўчатлар етказиб беришдан бошлаб, етиштирилган маҳсулотни харид қилиш ва ундан якуний маҳсулот ишлаб чиқаришгача бўлган тўлиқ жараённи ўз ичига қамраб олган ишлаб чиқариш корхоналаридир. Ишлаб чиқаришнинг бундай тўлиқ кўламда ташкил қилиниши орқали янги иш ўринлари ҳам яратилмоқда.\nБундан ташқари, кластер ҳузурида бир неча турдаги омборхоналар ва мева-сабзавотлар сақлашга мўлжалланган музлатгичларни ҳам қуриш ишлари давом этмоқда.\nБу ерда бугунги кунда 600 тонна маҳсулот сиғимига эга музлатгич қуриб битказилган ва олма, узум, қовун ва бошқа шу турдаги маҳсулотлар сақланмоқда. Кластер маҳсулотни ўзи ишлаб чиқаради, қайта ишлайди ва шу ердан мижозларга экспорт қилади. Бу ҳудудда жами талаб этиладиган маблағ 9 млрд 530 млн. сўм, шундан: 8 млрд 80 млн. сўм жамғарма маблағи, 1 млрд 450 млн. сўм ўз маблағидан режалаштирилган.\nO’zLiDeP Бухоро вилоят Кенгаши\nPrev 9 килограммлик товуқ боққан томорқачи билан спикeр ўринбосари суҳбатда бўлди\nNext Тошкент вилоятида томорқадан фойдаланиш бўйича водийлик деҳқонлар тажрибаси ўрганиляпти


Ҳарбий хизматчилар Наврўзни янги уйда кутиб...\n21.03.2018 23:41 0 1426\nҚарши шаҳрида Жануби-ғарбий махсус ҳарбий округ ҳарбий хизматчилари учун бунёд этилган 48 хонадонга мўлжалланган 4 қаватли уй фойдаланишга топширилди, деб хабар берди «ЎзА».\nНаврўз байрамига ушбу муносиб совға «XXI asr» қурилиш фирмаси мутахассислари томонидан ҳозирланди. Хоналари кенг ва ёруғ, замон талаблари асосида жиҳозланган шинам турар-жойлар айниқса бекаларга манзур бўлди. Уй олдида ташкил этилган болалар майдончаси кичкинтойларнинг жисмонан бақувват улғайишларига хизмат қилади.\nТурар-жой биноларининг очилиш маросимида сўзга чиққанлар мамлакатимиз Қуролли Кучлари қудратини ошириш, ҳарбийлар турмуш шароитини яхшилаш борасида олиб борилаётган ишларни эътироф этдилар.\nҚарши Наврўз ҳарбийлар\nЖамият 07/01, 12:40


Дийдор қувончи-ла яйраган диллар… - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nДийдор қувончи-ла яйраган диллар…\nЧоп этилган 18 Май 2017\tКӯришлар: 1100\nУзоқ кутилган Тожикистондаги Ўзбекистон маданияти кунлари жорий йилнинг 9-13 май кунлари пойтахтимиз – Душанбе, Хатлон вилояти маркази - Қўрғонтепа ҳамда Турсунзода шаҳарларида бўлиб ўтди. Тожикистондаги Ўзбекистон маданияти кунларида иштирок этиш учун келган делегацияга Ўзбекистон Республикаси Маданият вазири биринчи ўринбосари Минҳожиддин Ҳожиматов раҳбарлик қилди.\nМазкур делегация таркибида, шунингдек, Ўзбекистон халқ артистлари- Ғуломжон Ёқубов, Маҳмуд Намозов, Ўзбекистонда хизмат кўрсатган артист Собиржон Мўминов, «Ниҳол» Давлат мукофоти совриндорлари Илёс Арабов, Саида Мамадалиева, «Зулфия» Давлат мукофоти совриндори Севинч Мўминова, «Эътироф» мукофоти лауреати Раҳимжон Мирзакамолов, эстрада юлдузи ва кино актёри Анвар Собиров ҳамда Ўзбекистон Халқ артисти Қодир Мўминов раҳбарлигидаги Ўзбекистон бадиий жамоалари ижодий бирлашмаси «Ўзбекистон» ашула ва рақс ансамбли раққоса ва созандалари бор эди. Тожикистондаги Ўзбекистон маданияти кунлари доирасида қўшни давлатнинг мустақиллик йилларида қўлга киритган ютуқлари акс этган «Янги Ўзбекистон» расмлар кўргазмаси ҳамда ўзбек киноси кунлари ҳам ташкил этилди.\nУшбу маданий тадбирнинг тантанали очилиш маросими Садриддин Айний номли Тожикистон Давлат опера ва балет академик театрида ташкил этилди. Уни Тожикистон Республикаси Маданият вазири Шамсиддин Орумбекзода ва Ўзбекистон Республикаси Маданият вазири биринчи ўринбосари Минҳожиддин Ҳожиматов ўзларининг кириш сўзлари билан очиб беришди.\nШундан сўнг ўзбек санъаткорларининг Тожикистондаги Ўзбекистон маданияти кунларига бағишланган катта концерт дастури бошланди. Залга йиғилган Тожикистон ва Ўзбекистон расмий вакиллари, юртимиздаги дипломатик корпус намояндалари ҳамда кўп сонли санъат ихлосмандлари қардош халқ санъат усталарининг чиқишларини ўзларининг гулдурос қарсаклари билан қарши олдилар. Тожикистондаги Ўзбекистон маданияти кунлари иштирокчилари 11 май куни Қўрғонтепа шаҳрида меҳмон бўлишди. 12 май куни эса, ўзбек санъаткорлари ўзларининг катта концерт дастури билан Тожикистондаги Ўзбекистон маданияти кунларига якун ясашди.\nБиз ҳам ушбу якунловчи концертда қатнашиб, қулай фурсатдан фойдаланган ҳолда, саҳнага чиқиб ўз санъатини намойиш этаётган санъаткорларни суҳбатга чорлаб, уларнинг юртимиздан олган таассуротлари, «эт билан тирноқ» бўлган икки халқ маданий алоқалари ҳақидаги фикрлари билан қизиқдик.\nДастлаб, «Рақслар гулдастаси»ни ижро этиш учун «Ўзбекистон» ашула ва рақс ансамбли раққосалари саҳнага чиқишди. Ўзларининг нафис ва нозик рақслари ила йиғилганларга хуш кайфият улашган раққосаларга раҳбарлик қилиб келган Ўзбекистон Халқ артисти Қодир Мўминов бизнинг биринчи суҳбатдошимиз бўлди.\nТожикистон Республикаси Маданият вазири:\n-Тожик ва ўзбек қадимдан бир-бирига дўст ва биродар халқдир. Бу дўстлик ва яқин қўшничилик алоқаларини янада мустаҳкамлаш йўлида ташкил этилган Тожикистонда Ўзбекистон маданияти кунлари юқорида айтилган гапнинг тўлиқ исботидир. Тожикистон ва Ўзбекистон давлат бошлиқларининг ҳар томонлама қўллаб-қувватлаши, икки мамлакат Маданият вазирликлари раҳбарларининг саъй-ҳаракатлари ўлароқ, юртимизда ташкил қилинган Ўзбекистон маданияти кунлари жуда эсда қоларли даражада ўтди. Шу билан бирга, мазкур тадбир мустақил Тожикистоннинг маданий муҳитида дилларга хурсандчилик бағишловчи воқеага айланди. Мен мамлакатимизга ташриф буюрган Ўзбекистон делегацияси раҳбари билан суҳбат ўтказдим. Мулоқот чоғида 1998 йилдаёқ икки мамлакат ўртасида ҳукуматлараро ҳамкорликлар борасида имзоланган ҳужжатлар эсга олинди. Биз илмий, маданий, санъат институтларидан бошлаб, то театру маданият қасрларигача – барча йўналишларда яқин ҳамкорликларга эга бўлишимиз зарур, деган қарорга келдик.\nЎзбек биродарларимиз учун эшикларимиз доимо очиқ. Тожик ва ўзбек халқлари ўртасидаги дўстлик абадий эканлигига ишончим комил.\nБиз Тожикистонда Ўзбекистоннинг маданият кунларини ўтказишга анчадан буён тайёргарлик кўраётгандик. Халқимиз ҳам санъатнинг катта байрамини узоқ вақтдан бери кутаётган эди. Мана, ўша кун ҳам етиб келди. Дўстларимиз – санъат вакиллари Тожикистонга келишди. Ўзбек санъатининг машҳур юлдузлари юртимизга ташриф буюришиб, ўзларининг ранг-баранг концерт дастурини тожикистонлик мухлисларга намойиш этишди. Тожикистон ва Ўзбекистон ўртасидаги маданий алоқалар бундан-да ривожланиб, икки халқ дўстлиги абадий бўлсин!\nЎзбекистон Республикаси Маданият вазири биринчи ўринбосари:\n- Тожикистонга келиб, дўст ва дилдош ўзбек халқи маданият ва санъат, адабиёти вакилларининг меҳр-муҳаббат ила йўғрилган қизғин саломларини етказаётганимдан ниҳоятда бахтиёрман. Аввало, Тожикистонда Ўзбекистон маданияти кунларини ташкил этишда жуда катта ёрдам, эътибор ва ҳурмати учун Тожикистон Республикаси раҳбарияти, Ҳукумати, хусусан, Маданият вазирлигига ўзимизнинг алоҳида миннатдорчилигимизни билдирамиз.\nЎзбек халқининг буюк шоири ҳазрат Алишер Навоий олам аҳлининг бир-бирларига дўсту ёр бўлиб яшашларини яхши ишларнинг аълоси, деб эътироф этган. Ўзбек ва тожик халқининг қон-қардошлик илдизлари, дўстона муносабатлари минг-минг йилларга бориб тақалади. Асрлар давомида бир дарёдан сув ичиб, бир-бирларига ёндош, қавму қариндош, қуда-анда бўлиб келган, шоирларимиз таъбири билан айтганда, «дўстлик ва меҳр-муҳаббат ғазалининг икки байти янглиғ» яшаб келаётган икки халқ ўртасидаги муносабатларга ўзбек ва тожик халқининг улуғ фарзандлари – Алишер Навоий ва Абдураҳмон Жомийлар ўртасидаги юксак меҳр, самимият, ишонч асосига барпо бўлган дўстона муносабатларни келтириб ўтишнинг ўзи кифоя қилади, деб ўйлайман.\nСир эмас, маданият ва санъат, адабиёт ҳамиша халқлар, давлатлар ўртасида мана шундай мустаҳкам ришта бўлиб хизмат қилиб келган. Тожикистонда Ўзбекистон маданияти кунларининг ўтказилишини ҳам шу маънода дилларни-дилларга боғлайдиган кўприк, деб аташга барча асосларимиз бор. Ўйлаймизки, Тожикистонда бўлиб ўтган Ўзбекистон маданияти кунлари, унда таниқли ўзбек санъати ва маданияти намояндаларининг чиқишлари, Ўзбекистон Республикасининг мустақиллик йилларида эришган ютуқлари акс эттирилган фотокўргазма, ўзбек филмларининг намойиши азал-азалдан ёнма-ён яшаб келган икки халқ ўртасидаги дўстона муносабатлар янада мустаҳкамланиши, ривож топишига хизмат қилади. Дўстлик тўғрисида мана шу сўзларни айтаяпману беихтиёр хаёлимдан улуғ шоир Абу Абдулло Рўдакийнинг машҳур сатрлари ўтаяпти:\n-Жаҳон шодликлари йиғилса бутун,\nДўстлар дийдоридан бўлолмас устун…\nҲамиша бир-биримизга меҳримиз, муҳаббатимиз пояндоз бўлсин!\nҚодир МЎМИНОВ, Ўзбекистон Халқ артисти:\n-Мен охирги марта 1989 йили Душанбега келган эдим. Буни қарангки, орадан 28 йил ўтибди. Бу бир бола дунёга келиб, камол топди, дегани. Бугун Душанбега келиб, ҳайратда қолдим. Ўзгаришлар жуда катта. Душанбе ўзи чиройли шаҳар эди, ундан-да гўзаллашиб, янада чирой очибди. Бу ерда қад кўтараётган кўп қаватли, замонавий бинолар кўпайган. Биринчи кун келганимизда бизни Тожикистон Миллий музейи томошасига олиб боришди. Бунақаси йўқ эди олдин. Бундай ўзгаришлар ва ободончиликни кўриб, биз ҳам хурсанд бўлдик. 10 май куни Тожикистонда Ўзбекистон маданияти кунлари тантанали очилиш маросими бўлиб ўтди. Биласизми, мени ҳайрон қолдирган нарса нима эди? Бу санъатимизнинг тожикистонликлар томонидан яхши қабул қилиниши эди. Ўзи азал-азалдан ўзбек-тожик халқлари ўртасида фарқ бўлмаган. Қиз олиб, қиз берганмиз, қуда-анда, қариндош-уруғ бўлиб кетган бу икки халқ. Бу яқинлик бугунги кунга келиб, янада ривожланмоқда. Бунинг учун эса, икки давлат раҳбарларига катта раҳмат айтмоқчиман. Қадимдан ўзбек санъаткорларини Тожикистонда билишган, тинглашган ва эътироф этишган. Ўзбекистонда ҳам тожик санъаткорларини яхши кўришган. Мисол учун, Ортиқ Отажонов, Шерали Жўраев, Ғуломжон Ёқубов ва бошқалар тожикистонлик мухлислар кўнглидан чуқур жой олган. Жўрабек Набиев, Жўрабек Муродов, Шоиста Мулложонова, Ҳанифа Мавлонова ва бошқаларни Ўзбекистонда севиб тинглашади, улуғ санъаткорлар сифатида эътироф этишади. «Лола», «Зебо» ансамбллари бизга ижодий сафарлар уюштиришган. Биздан эса, «Баҳор» ва «Шодлик» ансамбллари бу ерда ўз санъатларини намойиш этиб, азиз меҳмон бўлганлар. Бугун, мана, Тожикистонда Ўзбекистон маданияти кунлари доирасидаги бизнинг сафаримиз, ўйлайманки, хамир учидан патир. Илоҳим, янгидан бошланган борди-келдимиз хайрли, қутлуғ бўлиб, дўстона муносабатларимиз ҳеч қачон узилмасин.\nҚодир Мўминов билан суҳбатимиз қизғин давом этиб турган бир пайтда, танбур садолари остида майин овоз билан мақом йўналишидаги ашула хиргойиси бошланди. Танбурни нозик чертиб, ашулани қойилмақом қилиб ижро этиш билан йиғилганларнинг давомли қарсакларига мушарраф бўлган бу ёш хонанда «Ниҳол» Давлат мукофоти лауреати Илёс Арабов экан.\nИлёс АРАБОВ, «Ниҳол» Давлат мукофоти совриндори:\n-Биласизми, ҳозир мен жуда ҳам қаттиқ ҳаяжондаман. Мақом йўналишида ижро этган ашуламнинг тожикистонликлар томонидан яхши қабул қилиниши мен учун кутилмаган катта совға бўлди.\nУнинг бу ҳаяжонини ҳис этган ҳолда, Тожикистон сафари таассуротлари ҳақида сўрадик.\n-Мен Тожикистонда биринчи марта бўлишим. Лекин тожик халқининг меҳмондўстлиги ва санъатсеварлиги, айниқса, ўзбек санъатига бўлган алоҳида ҳурмат ва эҳтиромини кўриб, ўзбек ва тожик халқларининг нечоғлик қардош, дўст ва яқин эканлигига яна бир бор ишонч ҳосил қилдим. Мана, бугун Душанбеда бўлиб ўтаётган Ўзбекистон маданияти кунлари эса, бу яқинликни янада яқинлаштиради, деб ўйлайман. Душанбе ҳақида гапирадиган бўлсам, у ҳақиқатдан ҳам чиройли шаҳар экан. Биз сафаримиз давомида Миллий музей ва Миллий кутубхонада бўлдик. Рўдакий номли боғни ҳам томоша қилдик. Келажакда яна Душанбега келиб, концерт беришни ҳам ният қилиб қўйдим…\nСобиржон Мўминов тожикистонликларга бегона эмас. У ўз қўшиқлари билан мухлислар кўнглидан жой олган санъаткор. Камтарлик, хушмуомалалик эса, унинг инсоний фазилатларидан экан. Буни биз у билан бўлган суҳбат асносида англадик. Собиржон Мўминовга берган биринчи саволимиз, санъат ва санъаткорлик ҳақида бўлди.\nСобиржон Мўминов, Ўзбекистонда хизмат кўрсатган артист:\n-Албатта, санъаткорнинг ижоди халқ билан. Санъаткор қайси миллат ва давлатдан бўлишига қарамай, унинг мақсади – тинчлик, дўстлик, одамларнинг бир-бирига бўлган меҳр-оқибатини тараннум этиш.\nМен ўзимни санъатсиз тасаввур қилолмайман. Чунки мен санъаткорлар оиласида туғилганман. Отамиз Одилжон Мўминов (руҳлари шод бўлсин) санъат аҳлидан бўлган. У киши Жўрахон Султонов, Маъмуржон Узоқов, Фаттохон Мамадалиевлар билан биргаликда жўр овозда доира чалиб, қўшиқ айтганлар. Бир неча йил театр ва мусиқа мактабларида ўқитувчи бўлиб ишлаганлар. Шунинг учун, ота-онамдан ўтган санъатга бўлган меҳр мени бу йўлга бошлаган, деб ўйлайман.\n-Бугунги маданият кунлари доирасидаги фикрларингиз?\n- Менинг Душанбега биринчи марта келишим. Лекин отамдан Душанбе ҳақида яхши гапларни жуда кўп эшитганман. Тожикистонликларнинг санъатга бўлган шинавандалиги, маданиятсеварлиги борасида берилган таърифларга бугун ўзим гувоҳ бўлдим.\nСанъат ихлосмандлари Тожикистондаги Ўзбекистон маданияти кунларига келган санъаткорларни жуда яхши кутиб олишди. Бундан бағоят миннатдормиз. Икки халқ дўстлигини мустаҳкамлаш учун озгина бўлса-да, ўз ҳиссамни қўшаётганимдан чексиз мамнунман. Бизлар қадимдан қондош, қавму қариндош, қуда-анда бўлиб келган халқмиз. Бу дўстлигимизга кўз тегмасин, илоҳим. Дўстлигимиз, биродарлигимиз, меҳр-оқибатимиз бундан-да ривожлансин. Асрлар давомида бир-биримизга бўлган меҳр-оқибат, самимият ва дўстликни мустаҳкамлаш бу икки халқнинг қўлида.\n-Мана шу биринчи сафарингиз давомида бирор-бир эсда қоларли воқеа бўлдими?\n-Ҳар бир борган жойларимиз, ўтказаётган концертларимиз, қилган ҳаракатларимизнинг барчаси эсда қоларли бўлмоқда. Буларнинг бари унутилмас. Чунки бўлаётган ҳар бир воқеа, ҳурмат-эҳтиром ҳеч қачон инсоннинг эсидан чиқмайди. Нега десангиз, бу анча йилдан буён кутилиб, дўстликни мустаҳкамлаймиз, бир-биримизга меҳр-оқибатни бундан-да юқори қиламиз, деб икки қалб интилиб турган пайтда бўлаётган воқеа бўлганлиги учун бунинг ҳар бир они ва дақиқасини унутиб бўлмайди. Тожикистонда ўтаётган Ўзбекистон маданияти кунлари бутун умр ёдимда сақланиб қолишига ишонаман.\n-«Санъаткорлар авлодиданман», - дедингиз. Бу авлоднинг сиздан кейинги вакили ҳам борми?\n-Ҳа, албатта. Ўғлим Рўзимуҳаммад Мўминов бизнинг касбимизни давом эттирмоқда. Мен эса, бундан жуда хурсандман. У ҳам бугун хонанда ва созанда сифатида Душанбега келган.\nШу пайт тўсатдан ёнимиздан ўтиб кетаётган ёш йигитчани кўрсатган Собиржон Мўминов:\n-Мана бу менинг ўғлим Рўзимуҳаммад Мўминов бўлади, - деди. Биз ҳам бундай қулай фурсатни қўлдан бой бермаслик учун унга бир-иккита савол билан мурожаат қилдик.\n- Отангиз сиз унинг касбини давом эттираётганингиздан хурсандлигини айтди…\n-Ҳа, бизнинг оиламиз санъаткорлар авлодидан ҳисобланади. Отам еттинчи, мен эса, санъаткорлар сулоласининг саккизинчи бўғин вакилиман. Санъат бизнинг қон-қонимизга сингиб кетган. Ота-онамнинг сўзларига кўра, менинг тилим чақалоқлигимданоқ қўшиқ айтиб чиққан экан. Оилавий муҳит сабабли санъатни танлаганим менга ўзгача завқ бағишлайди. Биринчи синфдан Тошкентдаги Р.Глиэр номидаги Республика ихтисослаштирилган мусиқа академик лицейида таълим олганман. Бундан ташқари, бир қатор, мисол учун, Италия ва Россия каби давлатларда ўтказилган халқаро танловларда қатнашиб, фахрли ўринларни қўлга киритганман. Шу боис, имтиёзли равишда Ўзбекистон Давлат консерваториясига ўқишга қабул қилиндим. Ҳозирда мазкур олийгоҳнинг учинчи курс талабасиман. Айни пайтда хонандалик йўналишида таҳсил олиш билан бирга, шу вақтгача ўнга яқин қўшиқ ҳам яратганман. «Тонггача излаб», «Мени севинг дейишдан олдин ўзингиз севинг», «Қизлар», «Синфдош», «Кузатиб қўяй» каби қўшиқлар шулар жумласидандир. Бу қўшиқларга яқин орада клип олиб, мухлисларга ҳавола этиш ниятидаман.\n-Юқорида кўп давлатларда бўлганингизни айтдингиз. Тожикистон ҳақида нима дейсиз?\n-Мен Тожикистонда ўтаётган Ўзбекистон маданияти кунлари доирасида Душанбега келдим. Бу, менинг Тожикистонга қилган биринчи сафарим. Албатта, Европа мамлакатлари, Америка ва Россия давлатларида ижодий сафарларда бўлганмиз ва бугунги Тожикистонга уюштирган сафаримизни ўша давлатлардаги сафарлар билан бемалол тенглаштириб, керак бўлса, улардан ҳам яхши, олий даражада ташкил этилган, дея ишонч билан айта оламан. Бизларни яхши кутиб олишлари, меҳмондўстлиги ва энг асосийси, санъатимизга бўлган катта эътибор менда жуда яхши таассурот қолдирди. Ўзбек-тожик халқларининг бир-бирига ўхшаш урф-одатлари, кийиниш маданияти, бозорлари ва у ердаги атлас-адрас, мева-сабзавотлари ҳам бир-биридан фарқ қилмас экан. Тилагим шуки, бу икки қардош халқ дўстлиги абадий бўлсин. Кўп марталаб бу ерга келиб, концерт дастурлари намойиш этиш бизларга ҳам насиб этсин…\nОта-бола санъаткорлар билан суҳбатимиз қизигандан-қизиб, икки хонанданинг чиқиши ўтиб кетганлигини сезмай қолибмиз. Булардан бири Саида Мамадалиева экан. У опера йўналишида ижод қилади. Дастлаб унга юртимиз ҳақидаги фикри борасида савол билан мурожаат этиб, кейин суҳбатни санъатга боғлиқ саволлар билан давом эттирдик.\nСаида МАМАДАЛИЕВА, «Ниҳол» Давлат мукофоти совриндори, опера хонандаси:\n-Тожикистонга биринчи келишимиз, десам ҳам бўлади. Тожик халқи жудаям меҳмондўст экан. Умуман олганда, тожик ва ўзбек бир халқ. Мана, биз қанча меҳмондўст бўлсак, улар ҳам худди ўзимиздай. Ўзининг яқин қадрдони, акаси ёки синглисини кутиб олгандек бизни кутиб олишди. Жудаям хурсанд бўлган тарафим, кеча Қўрғонтепада бўлиб қайтдик. Халқ шунчалик санъатга чанқоқ, жуда чиройли кутиб олишиб, концертларимизни яхши қабул қилишди. Санъаткор аҳлига бундан зиёд нарса керак эмас. Сафаримиз ҳам жуда яхши ташкил этилган. Тожикистон раҳбариятидан, бизга ёрдам бериб турган мана шу театр ходимларидан миннатдормиз.\n-Операни халққа етказиб бериш осон кечмаяптими?\n-Операни халққа етказиш жуда мушкул. Хусусан, марказий осиёликларга опера санъати бироз узоқроқ. Албатта, буни тўғри тушунаман. Бизга қийинчилик туғдирадиган томони ҳам шу. Лекин биз ҳаракат қилаяпмиз. Шўролар даврида хорижий давлатларга чиқиш катта муаммо эди. Бугун эса, истаган жойимизга жўнатишяпти. Мана, Тожикистонга келдик, Қозоғистонга борилди, Россия шаҳарларига борилаяпти.\n-Тожикистонлик опера санъаткорлари орасида танишларингиз борми?\n-Тожикистондан танишларимиз бор. Бир неча йиллар олдин Қозоғистоннинг Чимкент шаҳрида романсиада танловимиз бўлди. Ўшанда Сайфиддин ака Нуралиев билан танишганмиз. Энди бунгаям 15-20 йил бўлди десам, адашмайман. Келган кунимиз театр йўлакчасида кўришиб қолдик. Бир-биримизга узоқ тикилиб турдик. «Чимкентда…»,- деганларидан кейин адашмаганимизни билдик. Самимий кўришдик. Бундан ташқари, 1998 йили Ўзбекистонда Тожикистон маданияти кунлари ўтказилганида, улар иккита спектакл билан келишганди. Бугун ҳам театр репертуари, театрдаги концертлар борасида анча суҳбатлашдик. Келгусида маданият кунларидан ташқари Тожикистон опера ва балет театри билан бизнинг театримиз яхши боғланса, алоқаларимизни йўлга қўйсак, бу – ёшлар учун ҳам катта дарс бўлади, деган умиддаман. Орамиздаги масофа самолётда атиги 45 дақиқалик йўл экан. Шунинг учун ҳам, ҳамкорликларимизни тобора мустаҳкамлашимиз зарур.\nСаида Мамадалиева операни ҳам ўзбек ва ҳам бошқа европа тилларида ижро этса, унинг ҳамкасби Тожикистондаги Ўзбекистон маданияти кунлари иштирокчиси Раҳимжон Мирзакамолов операни хорижий тилларда қойилмақом қилиб ижро этар экан. Унга ҳам биринчи саволимиз бугунги сафар таассуротлари ҳақида бўлди.\nРаҳимжон Мирзакамолов, «Эътироф» мукофоти совриндори, опера хонандаси:\n-Менга ҳаммаси жуда маъқул бўлди. Аэропортдан кутиб олишдан бошлаб, Қўрғонтепага сафарларимиз ҳам жуда яхши ўтди. Нон-туз билан қарши олишди. Ҳақиқатдан ҳам, биз икки дўст, бир-бирига яқин халқмиз. Маданияти, урф-одатлари яқин бўлган халқмиз. Шунинг учун, бир-биримиз билан дўстлигимизни мустаҳкамлашимиз жуда муҳим, деб ўйлайман. Табиийки, маданий тадбирлар алмашиб туришимиз керак. Албатта, бу маданият кунлари ташкилотчиларига миннатдорчилик билдиришни истардим. Бугун маданият кунларининг ёпилиш маросими. Эртага режалаштирилмаган яна битта концертимиз бор. Биз яна битта концерт беришга бажони дил рози бўлдик. У Турсунзода шаҳрида бўлиб ўтиши режалаштирилмоқда. Буларнинг барчаси халқ учун. Биз санъат аҳли халқ учун туғилганмиз, халқ учун хизмат қиламиз. Менга бу ерда (С.Айний номли Тожикистон Давлат опера ва балет академик театри назарда тутилмоқда) туриш нафақат концерт зали, балки опера театри бўлгани учун ҳам жуда ёқаяпти. Театр унча катта эмас, лекин жуда шинам. Ундаги санъаткорлар жуда меҳмондўст экан. Бу ерда театрнинг бош дирижёри билан ҳамкорликлар ҳақида суҳбатлашдик. Келгусида спектакллар билан ташриф буюриш режаларимиз бор. Ёки тожик ҳамкасбларимиз саҳналаштирган спектаклни куйлаш учун келамиз. Эҳтимол, саҳначаларимизни бу ерга келтирармиз.\n-Опера йўналишида ижод қилиш қийин эмасми?\n-Менимча, ҳар қандай касбнинг ўзига яраша мушкулликлари бор. Агар одам ўз ишининг устаси, аниқ бир билимга эга бўлса, қанчалик оғир бўлмасин, барчасини енгиб ўтишга қодир. Саҳнага чиқиш олдидан ҳаяжонни енгиб ўтиш оғир. Аммо энг қизиғи, саҳнага чиққанингда бу ҳаяжон қаергадир йўқолиб, томошабинлар билан ёлғиз қоласан. Опера санъати мен учун хурсандчилик ва ҳаёт манбаи. Ўзимни бошқа йўналишларда умуман тасаввур қила олмайман.\nШунингдек, тожикистонлик опера санъати намояндалари билан ҳам танишганмиз. Шарофат Усмонова билан яхши танишмиз.Табиийки, Тожикистон Халқ артисти Бурҳон ака Маматқуловни ҳам танийман. Улар мен учун маэстро, устоз. Бурҳон Маматқулов билан Чимкентда танишганмиз. Унга Тошкентдан катта саломлар айтиб юборишди…\nОперачилар билан суҳбатни тамомлаб, хонадан чиққанимиздан кейин бошқа бир хонада тожикистонлик усталар ясаган уч-тўрт дўмбирани бирин-кетин чалиб, энг яхшисини танлаётган Ўзбекистон Халқ артисти Маҳмуд Намозовга кўзимиз тушди.\nМаҳмуд Намозов, Ўзбекистон Халқ артисти:\n-Таассуротларим жудаям катта. Келган кунимиздан, ҳақиқатдан ҳам, дўстлик-қардошлик меҳрини ҳис қилдик. Концертлардаям, учрашувлардаям жуда катта меҳр, соғинч билан яхши кутиб олишди. Бу ерда шунча кўп мухлисларга эга эканлигимиздан хурсанд бўлдик. Ўзгаришлар ҳақида гапирадиган бўлсам, Душанбе ўзи аввалдан чиройли шаҳар эди. Бугунги кунда янада чирой очиб, янгича қиёфага кирибди.\nСаҳнага чиқишга шошилаётган санъаткоримиздан қачон яккахон концерт билан Тожикистонга келишини сўрадик.\n-Концерт бериш биргина бизга боғлиқ эмас. Ташкилотчилар ҳаракат қилишса, албатта, биз концерт беришга доимо тайёрмиз, - дея қадрдон саҳна ва интиқлик билан кутаётган мухлислар томон шошилди Маҳмуд Намозов.\nУшбу делегация орасида энг кўп тожикистонлик мухлисларга эга бўлган хонанда бу – Севинч Мўминова эканлигига яна бир бор ишонч ҳосил қилдик. Саҳнадаги давомли қарсаклардан ташқари, саҳна ортидаги мухлислари орасидан топган Севинч Мўминовадан бир-икки оғиз гап олишга зўрға эришдик.\nСевинч МЎМИНОВА, «Зулфия» Давлат мукофоти совриндори:\n-Мен жудаям хурсандман, кайфиятим аъло даражада. Тожикистон халқи бизни жудаям чиройли кутиб олишди. Ҳурмат, меҳр билан қаршилашди. Мен бундан жудаям хурсандман. Мухлисларнинг, халқнинг бизга бўлган меҳрини ҳис қилиш мен учун жудаям катта бахт. Тожикистон ва Ўзбекистон халқлари бир-бири билан яхши муносабатга эга. Бу алоқалар янада яхшиланиши учун ушбу маданият кунлари ўтказилмоқда. Тожикистонлик санъаткорлар ҳам ўзларининг маданий дастурлари билан Ўзбекистонга келишларини истайман. Насиб қилса, биз ҳали кўп келамиз. Тожик санъаткорлари ҳам бизнинг юртимизга борсалар, бундан мамнун бўламиз. Борди-келдимиз йўқолмасин, доимо соғ бўлинглар.\nКейинги суҳбатдошимиз таниқли эстрада юлдузи ва кино актёри, қадимий Хоразм фарзанди Анвар Собиров бўлди.\nАнвар Собиров, эстрада юлдузи:\n-Мен Тожикистонда Ўзбекистон маданияти кунлари иштирокчиларидан бири бўлиб, Душанбега келганлигимдан жуда мамнунман. Ээропортда кўтаринки руҳда кутиб олишларидан олган таассуротларимиз бизни ҳалигача тарк этгани йўқ. Халқимизда бир гап бор: «Қўшнингнинг уйида тўй бўлса, сеникида ҳам тўй, уйида ёнғин чиқса, сеникига ҳам ўтиш хавфи бор». Илоҳим, халқларимизни ҳар қандай хатарлардан ўзи асрасин. Аввало, ҳеч бир юртда уруш бўлмасин, дунёмиз тинч бўлсин. Қолаверса, бу икки халқ икки тилда сўзлашсалар ҳам дили бир қардошлардир. Қардошлигимиз, дилимиз ягоналиги абадий бўлсин. Мамлакатларимиздаги тинчлик ва дўстликни яратиб бераётган давлат бошлиқларимиз омон бўлсинлар. Мана шу раҳбарларимизнинг оқилона сиёсати ўлароқ, бугун Ўзбекистон делегацияси Тожикистонда бўлиб, тожикистонликларга ўз санъатини намойиш этмоқда, хурсандчилик улашмоқда. Тожикистонлик санъаткор дўстларимиз ҳам келажакда бизнинг юртга бориб, шундай катта-катта концерт дастурлари беришади, албатта.\n-Сиздан қачон концерт кутайлик?\n-Шу сафар асносида бундан кейин икки мамлакат санъаткорларининг бир-бирларига бориб, концерт дастурлари намойиш этиш масаласи ҳам кўриб чиқилди. Мен ҳам концерт ташкил этадиган бир укамиз билан келгусида Тожикистонда концерт бериш борасида шартнома имзоладим. Шундай қилиб, июл ойида яккахон концерт дастури бериш ниятидаман.\n- Санъатнинг халқлар дўстлигини мустаҳкамлашдаги роли…\n-Халқлар ўртасидаги дўстликни тараннум этиш, биз санъат аҳлининг асл мақсади, деб биламан. Шу боисдан ҳам, менинг репертуаримдан етти-саккизта тожик тилида айтилган қўшиқлар жой олган. Тўғри, мен уларни тожик тилида қойилмақом қилиб ижро этолмагандирман балки, лекин мени бу нарсага тожик санъатига бўлган муҳаббатим ҳамда дўстлик ришталари ундаган. Ҳар йилги концертларимда қардош халқлар – қозоқ, туркман, тожик тилларида айтилган қўшиқларни ижро этаман. Мана, бугун Душанбе ва Қўрғонтепа шаҳарларидаги дастурларимизнинг мухлислар томонидан кўтаринки руҳда кутиб олинаётганлигининг ўзи ҳам уларнинг ўзбек санъатига бўлган меҳридан нишонадир. Бундан ташқари, Тожикистондаги Ўзбекистон маданияти кунлари доирасида шу ерда бўлиб турган устоз санъаткорлар репертуаридан ҳам тожик тилида айтилган қўшиқлар ўрин олган.\n-Мухлисларингиз қўшиқларингизни кўпроқ севишадими ёки кинодаги ролларингизни?\n-Бу ерда бизнинг филмларимизни ҳам томоша қилишар экан. Мисол учун «Жийда гули» филмини бу ерда кўрмаган, билмаган киши йўқ экан. Буларни кўриб, менда ўзгача бир кайфият пайдо бўлди. «Жийда гули» қўшиғини тожик тилида ҳам ижро этишим керак экан, деган фикр пайдо бўлди менда. Мана шу нарсаларнинг ўзи ҳам ўзбек-тожик халқлари қанчалик яқин эканлигидан гувоҳлик беради.\nЎзининг «Лазги» ашуласи билан залдагиларни рақсга тушишга «мажбур» этган Анвар Собиров «Жийда гули» қўшиғини ҳам ижро этди. Унинг гапида жон борлигига залдагилар унга жўр бўлган ҳолда, «Жийда гули» қўшиғини баб-баравар хиргойи қилишганида амин бўлдик. Концерт дастури ўзининг авж палласига етиб келганда, Ўзбекистон Халқ артисти Ғуломжон Ёқубов саҳнага чиқди. Иккита қўшиқ ижросидан кейин, Ғуломжон Ёқубовга дўстлик рамзи сифатида Тожикистон Халқ артисти Афзалшоҳ Шодиев гулдаста тутқазди. Ғуломжон Ёқубов эса, «Бизлар абадий дўстмиз. Гарчи бизнинг тилимиз бошқа-бошқа бўлганлиги билан динимиз, дилимиз бир. Урф-одатимиз, тўйимиз, ейдиган овқатимиз бир. Сизларда ҳам, бизларларда ҳам миллий таом - ош. Шунинг учун, дўстлигимиз бундан-да мустаҳкам ва абадий бўлсин»,- деди мухлисларга қарата. Саҳна ортида Ғ. Ёқубов билан қисқагина бўлса-да, суҳбатлашишга муваффақ бўлдик.\nҒуломжон Ёқубов, Ўзбекистон Халқ артисти:\n-Душанбега келмаганимга ҳам 20 йиллардан ошиб қолибди. Мана, бу гал келганимизда бизни аэропортданоқ карнай-сурнай садолари, гулдасталар, нон-туз билан жуда яхши кутиб олишди. Бу сафардан олган таассуротларим зўр. Қаерга бормайлик, иззат-ҳурматни жойига қўйиб, дўстликнинг исботини кўрсатишмоқда. Биз делегациямиз билан бундан жуда хурсандмиз. Санъат аҳли вакиллари анчадан буён бир-бирини кўрмаган эди, кўришди, дилдан суҳбатлашишди. Халқларни боғлайдиган бу, албатта – санъат. Шунинг учун, биз санъаткорлар келиб халққа хизмат қилаётганимиздан чексиз мамнунмиз. Ўзбек-тожик халқини сира ажратиб бўлмайди. Мана энди бу муносабатларимиз янада ривожланиб, борди-келдиларимиз давомли бўлади, насиб қилса.\nТожикистонга келиб концерт беришни ҳам ният қилиб қўйдим. Насиб қилса, бу йил бўлмаса ҳам, келгуси йили келиб, албатта, концерт бераман...\nТожикистондаги Ўзбекистон маданияти кунлари ёпилиш маросимига бағишланган катта концерт дастури Собиржон Мўминов ижросидаги «Дўстлик» қўшиғи билан якун топди. Қардош мамлакат санъаткорларига ҳурмат рамзи сифатида Тожикистон Маданият вазирлиги номидан гулдаста тақдим этилди.\nТеатрдан чиқар эканмиз, мазкур санъат базмини томоша қилган ҳар бир киши юзидан кўтаринкилик кайфиятини ҳис этган ҳолда, улар тилида мамлакатларимиздаги тинчлик ва икки қардош халқ - тожигу ўзбек ўртасидаги дўстликни олқишлаб айтилаётган самимий ва яхши сўзларнинг гувоҳи бўлдик. Биз ҳам уларнинг фикрига қўшилган ҳолда, беихтиёр қуйидаги сўзлар дилимиздан тилимизга кўчди:\nБугун: 21-09-2020 05:40:40


Ўзбекистон ҳалқ артисти Баҳодир Йўлдошев вафот этди - EFFECT.UZ\n. 08:52 | 16.05.2021\nТеатр режиссёри Баҳодир Йўлдошев 76 ёшда оламдан ўтди.\nБу ҳақда Кинематография агентлиги Ахборот хизмати маълум қилди.\nБаҳодир Йўлдошев 1984 йилдан бошлаб Аброр Ҳидоятов номли Ўзбек Давлат драма театрида бадиий раҳбар сифатида фаолиятини олиб борган.\nБу театрда у “Майсаранинг иши”, “Фармонбиби аразлади”, “Паранжи сирлари”, “Қора камар”, “Зиёфат”, “Искандар”, “Фиридун”, “Нодирабегим”, “Ипак йўли” каби асарларни саҳналаштирган.\nЎзбекистон ҳалқ артисти Баҳодир Йўлдошев “Буюк хизматлари учун” орден каби унвон билан тақдирланган.\nTeglar:Баҳодир Йўлдошев, Режиссёр, Ўзбекистон ҳалқ артисти\nАктёр Йигитали Мамажонов сериал суратга олиш пайтида режиссёрга қўл кўтарди (видео)


Келгуси мавсум учун техникаларни таъмирлаш бошланди\n16 Ноябрь 2020 98\nХалқимиз орасида “Иш қуролинг соз бўлса, машаққатинг оз бўлар” деган ҳикмат бежизга айтилмаган. Айни кунларда далалардаги ишларни якунига етказаётган деҳқону фермерлар келгуси йил тайёргарлигини бошлаб юборганлар. Жойларда баҳорги мавсумда иштирок этадиган техника воситаларини таъмирлаш ишлари бошланди.\nНаманган вилоятида 2021 йил баҳорги дала ишларини ўз вақтида ва оптимал муддатларда ўтказилишини таъминлаш юзасидан мавсумда иштирок этадиган қишлоқ хўжалик машиналари Инспекция ходимлари томонидан ҳатловдан ўтказилиб, жами 8224 та турли хилдаги қишлоқ хўжалик техникалари, жумладан 1413 та чопиқ тракторлари, 1340 та культиваторлар, 618 та чигит экиш сеялкалари, 3155 та тишли бороналар, 481 та чизеллар, 439 та пушта олгичлар, 229 та ер текислагичлар, 348 та пуркагичлари ва 201 та ўқ ариқ олгичларни рўйхати шакллантирилди.\nТуман ҳокимликлари ва бошқа алоқадор ташкилотлар билан ҳамкорликда техникаларни таъмирга тортиш масканлари дислокацияси шакллантирилди. Техникаларни туманлардаги 23 та таъмирлаш масканларига йиғиш чора-тадбирлари кўрилди.\nТехникаларни таъмирланиши ва уларни мавсум ишларига қабул қилиб олишда Инспекция ходимлари томонидан амалга оширилиши лозим бўлган ишлар юзасидан жорий йилнинг 13 ноябрь куни Чортоқ туман “Агросервис МТП” МЧЖда Инспекциянинг Техника ҳолати ва агротехник тадбирларни назорат қилиш инспекторлари иштирокида ўқув амалий семинари ўтказилди.\nУнда техникаларни таъмирлаш жараёнида назорат ишларини олиб бориш, таъмирлаш сифатига алоҳида эътибор қаратиш ҳамда таъмирдан чиққан техникаларни қабул қилиб олиш юзасидан ҳужжатларни юритилиши ҳақида батафсил тушунтиришлар берилди.\nШу билан бирга соҳадаги узоқ вақтдан буён фаолият олиб бораётган инспекторлар, фаҳрий муҳандислар ёш инспекторларга техникаларни мавсум ишларига қабул қилиш, таъмирлаш сифатини текшириш юзасидан ўз тавсияларини бердилар ва ҳаётий тажрибалари билан ўртоқлашдилар.\nШунингдек, ўқув амалий семинар иштирокчиларига хизмат фаолиятида фойдаланиш учун Инспекциянинг вилоят бошқармаси томонидан ишлаб чиқилган бир қатор тавсияларни ўз ичига олган қўлланма ва бошқа материаллар тарқатилди.\nУмархон Юнусов, "Ўзагроинспекция" Наманган вилоят бошқармаси техника ва агротехника тадбирлари ҳолати устидан назорат бўлими бош инспектори\nҚишлоқ хўжалигида сув истеъмолини “суиистеъмол” қилаётганлар ким?\nЕРНИ ОЛГАЧ, ТАЛАБНИ ҲАМ БАЖАРИШ КЕРАК\nСирдарё вилоятида келгуси мавсум учун қишлоқ хўжалиги техникаларини таъмирлаш ишлари авжида\nСайтнинг янгиланган санаси: 04.12.2020, 16:21


Лидерлик туғма қобилиятми? » Exim China - Xитойдан ускуналар, ишлаб чиқариш линиялари, xом-ашё ва турли xилдаги товарлар етказиб бериш\nУмуман, лидерлик ҳақида сўз юритишдан олдин лидерлик атамасининг моҳиятини аниқлаш зарур. Лидер деганда кўз олдимизга сиёсий лидерлар, миллий етакчилар яъни мураккаб вазиятларда тарихни ўзгартира олганлар келади. Ҳозирги даврда ушбу атама асосан бизнесда ишлатилиб келинмоқда.\nҲозирги пайтда лидерлик бизнесни асосий ташкил этувчиларидан бири эканлигига шубҳа йўқ. Aфсуски, лидерликни туғма харизм билан адаштиришади. Улар туғма бўлади, сен энди лидер бўла олмайсан ва шунга ўхшаш фикрлар нотўғри. Лидерлик бу - салоҳият. Aгар хоҳласангиз ушбу салоҳиятни ривожлантириб лидер бўла оласиз.\nЛидерлик – бизнесдаги муваффақият калити бўлиб, барча инновацион ўзгаришларни амалга оширишда юқори раҳбариятдан лидерлик сифатлари талаб этилади. Лидерлик ташкилот фаолиятини юритувчи куч, глобал кўламдаги рақобатбардошликни таъминловчи восита бўлишига қарамай, менежментда лидерлик салоҳиятидан тўлиқ фойдаланилмай келинмоқда.\nРаҳбар лидер бўлиши керакми? Ҳа, раҳбар лидер бўлиши керак. Лекин, бу лидер раҳбар бўлиши керак дегани эмас. Раҳбар иш ўрни, лидерлик эса маҳорат ва кўникмалар. Сиз ўз жамоангизни олдинга етакловчи бўлишингиз ва ҳаммани ўзингиз билан эргаштира олишингиз керак. Лидер раҳбардан устун. Раҳбар лидер бўлса нур устига аъло нур.\nУмумий ҳолда лидерлик барча тизимлар билан ишлайди ва барча жараёнларда инсонлар билан муносабатларни амалга оширишда қўлланилади. Бундан ташқари лидерлик ҳусусиятларининг рўйхати жуда узун бўлиб, амалда ҳеч бир инсон бу ҳусусиятларга тўлиқ эга бўлиши мумкин эмас. Aммо сиз оилада ҳам ишингизда ҳам лидер бўлишингиз мумкин!\nУнутманг лидерлик бу салоҳият, сиз ҳам лидер бўлишингиз мумкин!


Қўллари билан педаль айлантириб, занжирли узатма воситасида аравачасини ҳаракатлантириб келаётган бу матонатли инсоннинг исми Қаҳрамон ака. У ҳаёт қийинчиликларига сабр ва бардош кўрсатиб келаётган чинакам қаҳрамон.\nФарғона шаҳри кўчаларида серқатнов йўл четида уч ғилдиракли аравасини қўлда бошқариб кетаётган инсонга кўзингиз тушади. Кўчада одамлар орасидан яққол ажралиб турган бу инсон «Жуйдам» МФЙда истиқомат қилувчи Қаҳрамон Аҳмедов.\nУй дарвозасини қоққанимизда 10 яшар болакай дадаси бозорга кетганини айтди. Қаҳрамон ака кўп куттирмай аравасини елдек учириб келиб сомсахонада тўхтади...\nҚаҳрамон Аҳмедов I гуруҳ ногирони, аёли Ҳафизахон эса II гуруҳ ногирони экан. Оилада 2 ўғил вояга етяпти. Катта ўғил Озодбек 8-чи, кичиги Абдуқодир эса 4-синфда таҳсил олади. Қаҳрамонимиз ўз ҳаёти, оиласи ҳақида гапириб берди.\n«1977 йилда туғилганман. Ҳар куни саҳар туриб уйдаги мол, товуқ ва ўрдакларга емиш бераман. Кунлик дастлабки юмушим шундан бошланади.\nҲовлидаги қорамолни хайрия қилишган, барака топишсин. Ҳаммаларига минг раҳмат. Байрамларда ва ундан ташқари деярли ҳар куни маҳалла аҳли, яхши инсонлар оиламизга ёрдам беришади.\nТуғма ногиронман. Тақдиримдан эса асло нолимайман. Агар уйда ёлғиз қолсам пайпасланиб бўлса ҳам мустақил ўзим чой дамлаб ича оламан. Агар уйда аёлим бўлса ўзи чой дамлаб беради».\nҚаҳрамонимизнинг уйида уста ишлаётган экан. У ҳар куни саҳарда, соат 5да туриб бозорга боради. Усталарга ҳам аравачасида бозорлик қилиб келтиради.\n«Уйга ҳаммом қуряпман. Қурилиш молларини ҳам эҳсон қилишяпти, барака топишсин. Усталар ҳам беминнат хизмат қилишяпти.\nКатта йўлларда аравача ҳайдаб юраман. Саломат бўлишсин, ҳайдовчилар мени кўриб йўл бериб ўтказиб юборишади. Уларни доим дуо қиламан», — дейди у.\nҚаҳрамон ака араваси 150 килогача юк кўтара олиши ҳақида сўзлаб берди.\n«Бозорга бир кунда камида икки марта бораман. Кун исиб кетмасидан соат 11ларда ҳам бир марта бориб келаман. Аравачам 150 килогача юк кўтара олади. Уйдан бозоргача 30 дақиқа йўл юраман. Бозор атрофидаги ошхоналарга кираман. Улар мен учун пўчоқ тайёрлаб туришади. Мол-ҳол учун пўчоқни аравамга солиб олиб келаман», — дейди у.\nҚаҳрамон аканинг араваси 16 йилдан буён унга беминнат хизмат қилиб келаётган экан.\n«Қизил ярим ой жамиятидан бу аравани олиб беришган эди. Аравам Хитойдан келтирилган. Болаларим мана шу аравага чиқиб боғчага қатнашган. Аллоҳга шукр, катта ўғлим бу йил 8-синфда ўқияпти, кичиги эса 4-синфда.\nЎзим ўқимаганман. Ўқимаганимга яраша фарзандларим ўқиб, етук инсон бўлишини хоҳлайман.\nАравамни 16 йилдан буён ҳайдаб келаётганим учун таъмирталаб ҳолатга тушиб қолган. Аравам бузилиб қолган пайтлари ўғилларим уни тузатиб беради».\nУ карантин пайтдаги хотираларини ёдга олди. Оилага кўплаб саховатпеша инсонлар томонидан ёрдам кўрсатиб турилган.\n«Карантин пайтида иложсизликдан арава ҳайдаб бозорларга бориб келдим. Пандемия вақтида умуман нотаниш одамлар хайрия қилишди.\nҲовлимдаги ерни чопиб, мевали дарахт ўтқазиб, кўчат остига картошка ҳам экиб беришди. Ёрдам ҳам шунчалик бўлади-да.\nҲозирда бир муаммо мени қийнаб келяпти. Ҳовлимнинг кадастр ҳужжатини қила олмаяпман», — дейди Қаҳрамон ака.\nЎйлаймизки, мутасадди идоралар ушбу оилани қийнаб турган муаммони ҳал қилиш учун ёрдам қўлини чўзишади.\nҚаҳрамон аканинг ибратли ҳаёт йўли ҳар биримизга сабоқ бўлади. У оёғида мустақил юра олмаса-да, аравача ёрдамида бир кунда бир неча километр йўл юради. Яшаш учун курашади. Тирикчилик учун худди соғлом одамлардек ҳаракат қилади. Энг муҳими — у ҳаётидан нолимай, яратганга шукр қилиб яшаб келяпти.


Фарғонада 4-сектор раҳбарлари томонидан сайёр қабул ўтказилмоқда\nФуқароларнинг ҳаётий муаммо ва эҳтиёжларини ҳал этиш, аҳоли билан очиқ, тўғридан-тўғри мулоқотни кучайтириш бугуннинг долзарб вазифаларидан бирига айланган. Ушбу жараён ҳар бир давлат ташкилотига қўшимча масъулият юклайди, ҳар бир раҳбарни халқ дарди билан яшаш, муаммоларга ечим излашга ундайди.\nҲудуддаги аҳолини қийнаётган муаммоларни жойида аниқлаш ва уларга мақбул ечим топиш, шунингдек, ҳудудларда жисмоний ва юридик шахсларнинг сайёр қабул қилиш ҳамда коррупцияга оид ҳуқуқбузарликларга қарши курашиш мақсадида фуқаро ва тадбиркорлик субъектлари вакиллари иштирокида вилоятдаги шаҳар ва туманларда Фарғона вилояти давлат солиқ бошқармаси раҳбарияти, 4-сектор томонидан сайёр қабуллар ўтказилмоқда. Бу ҳақда вилоят Давлат солиқ бошқармаси жамоатчилик билан алоқалар ва ҳуқуқий ахборот шўъбаси хабар бермоқда.\nЖорий йилнинг ўтган даврида ўтказилган сайёр қабуллар жараёнида фуқаролардан 85 та мурожаат келиб тушган бўлиб, уларнинг 44 тасида кўрсатилган масалалар кўриб чиқилиб, ижобий ҳал этилди.\nАна шундай мурожаатлардан бири Қўқон шаҳридаги Қашқадарё кўчасида яшовчи Э.Каримовадан келиб тушган. Ушбу фуқаро онаси Л.Ғаффорова учун ногиронлик аравачаси сўраб мурожаат қилган. Мазкур ҳолат вилоят давлат солиқ бошқармасида тузилган ишчи гуруҳ томонидан ўрганиб чиқилди ҳамда ижтимоий ҳимояга муҳтож оилага ногиронлик аравачаси тақдим этилди.\nБундан ташқари, Данғара тумани “Тайпоқ” маҳалла фуқаролар йиғинида яшовчи Ш.Эрқўзиева турмуш тарзи оғирлиги сабабли 3 нафар эгизак фарзандларини боқишда қийналаётганлиги учун моддий ёрдам сўраб мурожаат қилган. Мазкур мурожаат ҳам кўриб чиқилиб, фуқарога амалий ёрдам кўрсатилиб, озиқ-овқат маҳсулотлари билан таъминланди.\nСайёр қабулда келиб тушган мурожаатларнинг 41 тасида кўрсатилган масалалар қисқа фурсатларда ўз ечимини топиши учун тегишлилиги бўйича масъул ташкилотларга юборилди.


Nissan Murano краш-тестдан ўта олмади\n15:20 / 17.12.2016\nЖанубий Америка бозори учун ишлаб чиқилган автомобилларнинг хавфсизлик даражасини аниқловчи Latin NCAP ташкилоти Nissan Murano краш-тестининг натижасини эълон қилди. Унга кўра, Япония кроссовери 5 юлдуздан иккитасини тўплай олган. У олд тўқнашув синовидан ўта олмаган.\nLatin NCAP ташкилоти олд тўқнашув услуби Европа қўмитасиники (Euro NCAP) билан бир хилдир. Бу синалаётган автомобилнинг махсус тўсинга соатига 64 км тезликда келиб урилишини англатади. Ташкилот ушбу тест чоғида Nissan Murano конструкциясининг жиддий талофатини қайд этган. Бундан ташқари, ҳайдовчининг ҳаёти, айниқса унинг кўкрак ва оёқ соҳаси учун катта хавф юзага келишини аниқлашган. Шу билан бирга, олд йўловчи ҳам яхши ҳимояланмаслиги маълум бўлган. Манекеннинг тизза қисми жиддий зарарланган.\nКроссовер бошқа синовларда яхши натижа қайд этганига қарамай, олд тўқнашувга оид салбий кўрсаткич якуний хулосага таъсир этган.\n2015 йил баҳорида ушбу модель АҚШ йўлларида хавфсизлик суғурта институти – IIHS краш-тестидан ўтган ва мумкин бўлган энг юқори балл – Top Safery Pick+ билан тақдирланган эди. Таъкидлаш жоизки, Шимолий ва Жанубий Америка бозорига етказиб бериладиган Murano Миссисипи штатидаги Nissan заводида йиғилади.\nEuro NCAP Latin NCAP Nissan Murano IIHS\n2017 йилнинг энг хавфсиз автомобиллари\nБунақаси бўлмаган: Fiat Punto автомобили хавфсизлиги 0 га баҳоланди\nКейинги йилнинг энг хавфсиз машиналари маълум қилинди\nChevrolet Malibu чидамлироқ экан: Замонавий автомобилни ўзгартирган энг даҳшатли 8 краш-тест\nSubaru Impreza ўз таснифида энг хавфсиз автомобиль деб топилди


НОАНЪАНАВИЙ "УРФ"ДАН ҚАЧОН ВОЗ КЕЧАМИЗ? » Past Darg'om haqiqati\nБош Сахифа » Жамият ва ҳаёт » НОАНЪАНАВИЙ "УРФ"ДАН ҚАЧОН ВОЗ КЕЧАМИЗ?\nМуаллиф: Admin дан 29-12-2017, 11:12, курилди: 20\nДарвоқе, сўнгги пайтларда "Алифбе" тантаналари болаларнинг эмас, уларнинг ота-оналари байрамига айланиб бораётгани ҳақида матбуот саҳифалари, радио, телевидение экранларида бот-бот уқтириб ўтилаётганига қарамай, ҳанузгача бу "урф"дан баъзи таълим муассасалари воз кечолмаётгани ҳам сир эмас. Суҳбатлардан бирида ўқувчилар синф раҳбарига "фалон" сўмдан йиғиб, тилла сирға олиб берганини эшитган эдим. Юқорида онахоннинг ўксинишича бор. Эндигина ҳарфни таниган боланинг олдида "йиға-йиғ"лардан "таълим" берилса, эртага унинг хаёлида қандай йўл билан бўлса-да, пул топиш муаммоси айланиб қолмайдими? Ахир, тадбир боланики. Шундай экан, уни синфхонасида ташкил этишнинг иложи бор-ку. Ота-онанинг тадбир иштирокчисига айланиб, боласининг олган саводидан фахрланишининг ўзи бахт эмасми? Битта тантанани деб неча-неча оилаларда келишмовчиликлар, жанжалу кўз ёшлар бўлишини наҳотки ҳеч ким ўйлаб кўрмайди? Байрам учун сарфланадиган харжга ўз фарзандига китоб сотиб олиб беролган ота-она дилбанди тимсолида келажакда комил, билимдон, ўз оиласи, Ватани учун қайғура оладиган инсонни кўриши тайин-ку.\nКалит сўз: НОАНЪАНАВИЙ УРФ


90+' Қадрли мухлислар, келгуси баҳсларда учрашгунча хайр! Соғ ва саломат бўлинг\n90+' Шу билан учрашувга якун ясалди. Ливерпул ўз майдонида Реални мағлуб эта олмади. Биринчи ўйин натижасига кўра «қироллик клуби» ярим финал йўлланмасини қўлга киритди\n90+' Куртуадан тайм сўнггида яна ажойиб сейв. Ливерпулга яна омад келмаяпти\n90' Бош ҳакам учрашувнинг асосий вақтига 4 дақиқа вақт қўшиб берди. Бизни яна шунча вақт давомида ажойиб тўқнашув кутмоқда\n87' Ҳаяжонли лаҳзалар! Ливерпулга 2 та гол керак. Мезбонлар сўнгги дақиқаларда Энфилдни ёндиришга тайёр\n84' Меҳмонлар ҳимояда анча тартибли ўйнашмоқда. Ливерпулнинг кетма кет уюштираётган ҳужумлари ҳозирча бесамар кетмоқда\n80' Зарбааа! Асенсио ва Родриго рақиб жарима майдони ичида бемалол комбинация амалга ошириб юрибди. Сўнгги зарбада Родриго адашди\n76' Модричнинг жарима майдони ичига амалга оширган ҳаракати ҳимоячилар томонидан бартараф этилди\n73' Реал таркибида ўзгариш. Родриго ва Одриосола Винисиус ҳамда Кроос ўрнига майдонга тушди\n69' Уххх! Реал ҳимояда анча тиғиз ўйнамоқда. Бу сафар Фирминонинг зарбаси блоклардан ўтмади\n66' Зарбааа! Винисиусга ажойиб кросс узатиб берилди. Бироқ у бирга бир имкониятни йўққа чиқарди. Такрорий зарбани эса Бензема ҳам голга айлантира олмади\n65' Мезбонлар назоратни ўз қўлларига олишди. Реал жарима майдони ичига қамалган\n60' Мезбонлар таркибида ўзгариш! Милнер ва Кабак ўрнига Тьяго ва Диогу Жота майдонга тушди\n58' Натаниэль Филлипс огоҳлантирилди\n57' Зарбааа! Фирминонинг узоқ масофадан йўллаган зарбаси анча ноаниқ. Аммо ҳужум чиройли чиққанди\n54' Хавфлиии! Менди тезкорлик билан жарима майдони ичига кириб борди. Унинг Бенземага узатган тўпи манзилга аниқ етиб бормади\n52' Жамоалар анча эҳтиёткорликка урғу беришмоқда. Тўп асосан майдон марказида\n48' Зарбааа! Фирмино Трентдан тўпни қабул қилиб олди. Дарвоза томон зарба йўллади. Бироқ Куртуа ўз ўрнида\n45' Бош ҳакам иккинчи бўлимга старт берди. Биз супер таймнинг давомини яна кузатамиз\n45' Жамоалар майдонга чиқиб келишди\n45+' Ҳакам томонидан қўшиб берилган 2 дақиқа жуда тез ўтиб кетди ва биринчи бўлимга якун ясалди\n45' Мане рақиб жарима майдони ичида йиқилиб ётибди. Бироқ ҳакам жим. Пеналти йўқ\n45' Тайм охирларида Ливерпулнинг ўнг қаноти жуда яхши ишлаяпти. Реал ҳимоячилари хушёрликни оширишлари керак\n42' Яна Ливерпулдан хавфли ҳужум! Бу сафар Вейналдум ажойиб вазиятни кўкка совурди\n41' Зарбаааа! Мане тезкорлик билан Салоҳга тўпни етказиб берди. Бироқ мисрлик футболчи якуний нуқтада адашди\n35' Винисиусдан ажойиб ҳаракатлар! У жарима майдони ичига ёриб кирди бироқ тўпни ўзидан узоқлаштириб юборди\n30' Жамоалар алмашган ҳолда кетма кет ҳужумлар ташкил этмоқда. Барчаси хавфли. Мухлислар ҳужумкор футболдан завқланишаётгани аниқ\n24' Каземиро огоҳлантирилди. У Милнерни "учириб" юборди\n19' Зарбааа! Бензема майдон марказидан ажойиб рейд уюштириб келди. Сўнгги зарба эса дарвоза устунига тегиб қайтди\n15' Реал майдон марказида қисқа узатмаларни амалга ошириб назоратни ўз қўлига олишга ҳаракат қилмоқда\n12' Трентнинг ақлли узатмаси Манега етиб борди. Сенегаллик футболчининг зарбаси секин йўналиш олди. Бироқ офсайд!\n10' Ухххх! Куртуадан ажойиб сейв. Милнер бошини чангаллаб қолмоқда\n08' Зарбааа! меҳмонларнинг илк ҳужумини рақиб ҳимоячилари қайтаришди. Модричнинг зарбаси дарвозага етиб бормади\n06' Қойил! Ливерпул дастлабки дақиқаларданоқ Реални ҳимояга қамаб қўймоқда\n04' Мезбонлардан яна бир хавфли ҳужум! Трнентнинг ўнг қанотдан узатган тўпи Салоҳга бироз етиб келмади\n02' Зарбааа! Салоҳнинг жарима майдони ичидан йўллаган зарбасини Куртуа бир амаллаб қайтарди\n01' Диққат! бош ҳакам ўйинга старт берди\n00' Ассалому алайкум қадрли футбол мухлислари! Бугун Чемпионлар лигасидаги қизиқарли беллашувлар давом этади. Бу сафар яна бир марказий учрашув! Айни дам Реал Мадрид Ливерпул меҳмони бўлмоқда. Ўйинни сайтимиздаги матнли трансляция орқали кузатиб боришингиз мумкин


Ўзбек олимларининг илмий нашрларининг аксарияти Scopus маълумотлар базасидан ташқарида қолди\n14 May 10:52 / Published in Ўзбекистон янгиликлари\nМаълум бўлишича, 2020 йилда ўзбек олимларининг нашрларининг аксарияти Scopus маълумотлар базасидан олиб ташланган илмий журналларда тайёрланган. Бу ҳақда ЎзАН Математика институти директори ўринбосари Ғолибжон Ботиров сўзлаб берди.\nУнинг таъкидлашича, замонавий олим учун ўзингизнинг изланишларингиз натижаларини нашр этишингиз мумкин бўлган ишончли журналларни ажрата билиш жуда муҳимдир.\n2020 йилда Scopus маълумотлар базаси бир қатор журналларни унинг талабларини бажармаганлиги сабабли аъзоликдан чиқариб ташлади.\n“Бундан ташқари, халқ таълими тизимидаги баъзи талаблар бекор қилиниши керак. Энди шундай тенденция мавжудки, улар қисқа вақт ичида мақола чоп этишни талаб қилмоқдалар, бу нотўғри. Чунки нуфузли журналда мақола чоп этиш учун камида уч ой вақт кетади. Нашрлар пойгаси илмий жараённинг ўсишига олиб келмайди. Буни ҳамма мамлакатимиздаги илм-фан учун англаб этиши керак”, — деди Математика институти директори ўринбосари.\nЯхши журнални қандай аниқласа бўлади?\nШунингдек, Ғолибжон Ботиров ёш олимларга яхши илмий журналларни аниқлаш бўйича қўшимча маълумот берди.\n“Бизнинг олимларимиз кўпинча яхши журналларни фарқлай олмайдилар. Буни қандай қилиш керак? Баъзи илмий журналларда мақола нашр этилганлиги учун мажбурий тўлов олинади. Баъзи журналларда, пул нашр этилгандан сўнг, мақолага кириш очиқ бўлган тақдирдагина тўланиши керак. Агар у ёпиқ бўлса, унда йуқ. Журналларнинг яна бир тури мавжуд. Агар у эрда мақола чоп этилса, муаллифларга ҳақ тўланади. Ёшлар билан учрашганимизда, кўпинча имкони борича бепул журнал қидиришга эътибор қаратамиз.\nОлий ўқув юртларида илмий журналларда ижобий ўзгаришлар мавжуд. Масалан, 41 та журнал учун алоҳида платформа яратилди”, — деди Математика институти директори ўринбосари.\nTagged under: Scopus, илмий журналлар, ОЛИМЛАР, ўзбек тилида, ЎЧИРИШ


Моджи қай тариқа ашаддий рақобатчиларини чув туширарди? / CHAMPIONAT.asia\nТеглар : Ювентус ИнтерЛучано Моджи\nЛучано "Интер"да ишга ярамайдиган аҳмоқлар ишлайди деб ҳисобларди ва буни исботлаб берган ҳам.\n1994 йили Жанни Аньелли кескин пастга шўнғишдан бироз қутулди ва бир ақлли қарорга келди: у Лучано Моджини директор этиб тайинлади. Шундан кейин 12 йил давомида "Юве" 15та соврин ютди.\n2015 йили қўлга киритилаётган совринлар борасида Лучанога савол беришганида, шундай жавоб қайтарганди: "Интер" ютмаяптими, демак у ерда ҳеч нимага ярамайдиган аҳмоқлар ишлашади". Икки йилдан кейин жавоб ўзгарди: "Интер"ни қай тариқа доғда қолдирдик? Улар Ҳоқон Шукурни, мен эса Ибрагимовични, улар Вампетани, мен Зиданни олиб келдим. Улар Тарибо Уэстани олиб келганида мен ҳеч нима қилмадим. Бу хавотир олишга арзимасди ҳам. Мана сабаб қаерда. Биз "Интер"ни мағлуб этмадик, уларнинг ўзлари бизга таслим бўлишди, чунки улар ишлашни билишмайди. Куч ёки пуллар эмас, балки ашаддий рақобатчидан кўра кўпроқ ишлаш орқали ғалаба қилиш мумкин".\nМоджи трансфер бозорида идеал тарзда ишлади. "Юве" 90-йилларнинг иккинчи ярмида "Интер", "Милан", "Парма", "Лацио"дан кўра трансферларга камроқ пул сарфлаган бўлса ҳам, мамлакат футболини бошқаришда давом этди. Клуб трансферлар бозорини назорат ҳам қиларди.\n1999 йили Моджи "Марсель"га ўтди. Тушунарсизлиги шундаки, шундоқ ҳам кучли таркибга яна кимларни олиб келиш кераклигини ҳеч ким билмасди. Таркибда Блан, Галлас ва Пирес каби футболчилар фаолият олиб бораётганди. Катта эҳтимол билан "Юве" орқали ишлар ҳали бўлиши мумкин эди. Аммо тарих ўзгариб кетди.\nЛучано меҳмонхона ёнида ортидан "дум" кетаётганини "хитлаб" қолди, стадионда эса уни кузатиб юришди. Ундан икки қатор пастда "Интер" скаутлари ўтирганди. 90-йиллар якунига келибгина миланликлар трансфер бозорида "Юве"ни ортда қолдиришни бошлашди, улар рақобатчиси кўзлаган футболчиларни ўз таркибига қўшиб олишни уддалашаётганди. Умуман олганда бу тактика мақтовга арзийди, бироқ Моджи рақибларига тан беришни истамасди. Лучано ўз қўшниси томонга: "Бу Доморо - ҳақиқий ноёб топилма", деб гапирар ва бу гапни қайта ва қайта айтаверарди. У ўйинда Доморога ҳар бир тўпга тегинганида эътироф этаверди.\nСириль Доморо ўшанда 28 ёшга кирган, "Марсель"да иккинчи мавсум ўйнаётган бўлса ҳам Кот-Д’Ивуар термасига доимий тарзда чақирилмаётганди. "Интер" скаутлари буни унутишди. Улар футболчини яхшилаб ўрганишмади. Билишардики, Доморо айни дамда "Ювентус"нинг асосий нишони бўлиб турибди. Моджи эса сифат кафолатчиси.\nОрадан икки кун ўтиб, "Gazzetta dello Sport" ёрқин келажакни ваъда қилди: "Интер" янги Тюрамни топди". Орадан ики ҳафта ўтиб эса оригинал Тюрамдан кескин фарқ қиладиган футболчи "Сан Сиро" стадионида кўриниш берди.\n"Интер" шошилганидан "Юве" таклиф қилган маблағдан 3 баравар кўпроқ тўлади. Доморо 7 млн еврога тушди. Ўша йили ёзда "Юве" Дзамброттани 8 млн еврога сотиб олди ва у кейинги 10 йилликда дунёнинг энг яхши фулбекларидан бири бўлди. Доморонинг парвози эса ўхшамади. У А Сериянинг атиги 6 ўйинида қатнашди ва навбатдаги 2 мавсумда ижарада ўйнаб, кейинчалик текинга кетди.\n"Футболни айёрликларсиз тасаввур қилиб бўлмайди, - деб эслайди Моджи. - Ўшанда Доморони тасодифан танлаганман ва у омадсиз бир футболчи бўлиб чиқди".\n“Ювентус” “Тоттенхэм”га футболчи алмаштиришни таклиф қилди 0\nБуффон футболчилик фаолиятини якунлагач, мактабда таълим олади 6\n29 май 14:40:02\nBabayan shundan o'rganganmi diman\n31 май 10:58:36


ҚАНДАЙ ЧОЙНИ ЁҚТИРАСИЗ? | Суғдиёна биринчи аёллар электрон журнали\nТабиатан оғир-вазмин инсонсиз. Хатти-ҳаракатларингизни доим назорат қиласиз. Дўстларингиз кўп, аммо ишонувчанлигингиз сабаб баъзида ютқазиб қўйишингиз мумкин. Қора чой: синчков!\nБошқаларнинг эътиборига тушмайдиган нарсаларни ҳам кўздан қочирмайсиз. Аммо бу одатингиз баъзиларга ёқмайди. Бир тарафдан ҳаммага бирдек ёқиш шарт эмас. Ўзингизга ишонинг. Мевали чой: ўзгаришларни ёқтирасиз! Бир ҳиллик сизни тез зериктиради. Доим нимадир ўзгартиришга, янгиликларга қизиқасиз. Аммо шошма-шошарлик қилманг. Гоҳида бирор нимага эришиш учун сабр қилиш кераклигини ҳам ёдда тутинг. Лимонли чой: таваккалчисиз!\nБундай чойни ёқтирадиган инсонлар таваккал қилишдан чўчишмайди. Бироқ узоқни тўғри кўзлашда адашишлари мумкин. Уларга яқинлари билан маслаҳатлашиш ва гоҳида ақлга эмас, юракка қулоқ тутиш тавсия этилади. Twitter НравитсяSocButtons v1.5


Қирғизистон таълим вазирлиги ўқитувчиларнинг ойлик маошлари камайтирилгани ҳақидаги маълумотни рад этди\nСентябрь ойида ўқитувчиларнинг ойлик маоши камайтирилиши ҳақидаги маълумотлар ҳақиқатга тўғри келмайди. Бу ҳақда Таълим ва фан вазирлиги матбуот хизмати хабар берди.\nАгентлик маълумотларига кўра, жорий йилнинг апрель ойидан бошлаб ўқитувчиларнинг иш ҳақи 80 фоизга, маъмурий ва бошқарув ходимларининг иш ҳақи 50 фоизга, техник ва кичик хизмат кўрсатувчи ходимларнинг иш ҳақи 80 фоизга оширилган.\n«Ўқитувчиларнинг меҳнатига ҳақ тўлаш шартлари соатликдан иш ҳақига ўтказилди, энг кам базавий ставка ҳам белгиланди. Иш ҳақи энг кам базавий ставка миқдорини расмий иш ҳақи ва ставкаларга мультипликаторга кўпайтириш йўли билан ҳисобланади», — деб тушунтирди Таълим вазирлиги матбуот хизмати.\nХабарга кўра, келажакда ўқитувчиларнинг маошлари ҳозирги даражада сақланиб қолади.\nАввалроқ ижтимоий тармоқларда жорий йилнинг апрель ойида оширилган ўқитувчиларнинг иш ҳақи сентябрь ойидан камайиши ҳақида маълумот пайдо бўлган.\nАпрель ойида Қирғизистонда ўқитувчилар, шифокорлар ва маданият ходимларининг маошлари оширилди. Бунгача Вазирлар Маҳкамаси бюджет сектори ходимларининг иш ҳақининг «кескин» оширилишини эълон қилган эди. 2022 йилнинг 9 ойи давомида 309 мингга яқин ижтимоий соҳа ходимларининг иш ҳақини ошириш учун 26 миллиард сом ажратилгани маълум қилинди.


Ярим тун. Бухоро мадрасасида таҳсил олувчи талабалар мириқиб ухлашмоқда. Фақат илмга ўта чанқоқ бир-иккита талаба жойлашган хонанинггина чироғи ёқиғли. Бир пайт яна бир хонада шуъла пайдо бўлди ва бир талаба мадраса ҳовлисига тушди. У уйқусираётган кўзларини ишқалаганча ҳожатхона томон кетиб бораркан, ҳоло жойга яқин қолганда қулоқларига кирган товушдан бирдан сергак тортди. Ҳайратланарли тарафи, товуш ҳожатхона томондан келарди. Йигит аввалига бир оз вақт юришга иккиланиб, тўхтаб қолди. Сўнгра ичкарига йўл олди. Аммо ичкарида унинг оёқларини ерга «михлаб» қўядиган ҳолат ҳукмрон эди! Не кўз билан кўрсинки, юзларини рўмол билан буркаб олган бир одам қўлларида супурги тутганча ҳожатхона тозаларди. Йигитнинг шарпасини сезиб, «шубҳали» шахс бошини кўтарди. Унинг бор-йўғи иккита кўзи кўриниб турганлиги боис, ким эканлигини таниб олиш мутлақо имконсиз эди. Кутилмаган бу ҳолатдан карахт бўлиб қолган йигит то ўзига келиб улгургунгача нотаниш ниқобли одам ўқдек учиб ҳожатхонани тарк этди. Йигитнинг пешонасидан муздек тер чиқиб кетди. У бир неча дақиқагина аввал кўз олдида бўлиб ўтган ҳодиса тушида кечганини ҳам ўнгида бўлганини ҳам англолмай карахт бўлиб қолган эди. Ўзига келгач, хонасига қайтди, аммо кўрганларини бирор кимга айтмасликка қарор қилди. Негаки, айтгани билан барибир ҳеч кимни ишонтиролмаслиги аниқ эди...\nЭртаси тунда яна худди шу ҳолат содир бўлди. Аммо бу гал шубҳали шахснинг тун ярмидаги ҳаракатларига бошқа талаба гувоҳ бўлди. Талаба йигитнинг саросимали овозидан ҳамда кўзларига тушган чироқ ёруғидан уйқуда ётган барча талабалар уйғониб кетишди. Унинг рангrи докадек оқариб кетган, тили гапга айланмас, фақат ғўлдираганча узуқ-юлуқ битта жумлани такрорлашдан нарига ўтмасди:\n—Ҳожатхона… ниқобли киши…\nТалабалар ичида унинг нима ҳақда гапираётганлигини бирортаям тушунадиган одам топилмади.\n—Алламаҳалда ҳамманинг уйқусини бузмасдан ётиб ухласанг-чи!—уйқучироқ бир талаба зарда аралаш тўнғиллади уйқуни келган еридан давом эттириш мақсадида ўрнига қайта ётаркан.\n—Яна кўзига бир нималар кўринган бўлса керак-да!—гапни ҳазилга буришга уринди бошқалардан шўхлиги билан ажралиб турадиган Исмоил.\nАммо «соқов» ҳа деганда тилга киравермас, энди тилини батамом ютиб юборгандек, атрофидаги хонадошларига меровланганча тикилган кўйи жим ўтирарди.\n—Нима, ҳожатхонада бирор нарса бўлдими? Ёки бирор қўрқинчлироқ нарсани кўрдингми?—бу гал қизиқувчанроқ йигит уни сўроққа тутди.\nХудди шу саволни кутиб тургандек, боши билан тез-тез тасдиқ ишорасини берди «соқов» бўлиб қолган талаба.\n—У нимадандир жуда қаттиқ қўрқиб кетганга ўхшайди. Дарҳол унга сув ичиринглар!—мадраса талабалари орасида «табиб» деган ном олган талаба йигит гапга аралашди. «Табиб»нинг ҳурмати учунми ёхуд «соқов»га ачинганиданми, бир талаба зум ўтмай бир пиёлада сув кўтариб келди. Ичганидан қолган сувни унинг юзига сепишди. Шунда у чуқур-чуқур энтикди-ю, ранггига қон югурди. Аллақачон уйқулари қочиб, кўзлари чарақлаб очилиб кетган талабалар энди унинг атрофига янаям яқинроқ келишиб, оғзига термула бошлашди.\n—Энди шошмасдан бир бошидан гапир-чи, нима бўлди?—сўради жиддий қиёфада талабалар ичида энг ёши каттаси бўлган Акром.\n—Ҳожатхонага кетаётган эдим. Яқин қолганимда аллақандай шитирлаган товушни эшитдим. Аввалига қўрқиб кетдим. Ортимга қайтиб, бирортангизни шерик қилиб чиқмоқчи ҳам бўлдим. Аммо қўрқоқ деган номни олишдан ор қилиб, йўлимда давом этдим. «Менга шундай туюлаётган бўлса керак», дея ўзимни овутиб боравердим. Бироқ…—у гапиришдан тўхтаб қолди. Чамаси, ҳозиргина ўзи гувоҳ бўлган ҳолатни эслаб, юраги орқага тортиб кетгандек эди.\n—Кейин нима бўлди? Тез-тез гапирсанг-чи!—тоқати тоқ бўлиб, жеркиб берди бошқа бир йигит.\nБироқ, ичкарига киришим билан даҳшатдан қотиб қолдим. Юзларини рўмол билан танғиб олган бир киши ҳожатхона ичини супураётган эди. Менга кўзи тушиши билан ерга эгилганча шундоқ ёнгинамдан ўтиб, ҳожатхонани тарк этди!.. Мен то ўзимга келмагунимча бир қадам ҳам қимирлашга мажолим етмай, анча вақт туриб қолдим… Кейин эса олди-ортимга қарамай, бу ёққа югурдим.\nЙигит ҳикоясини тамомлаган бўлишига қарамай, ҳамон ўртада тиқ этган товуш йўқ, ҳамманинг кўзлари катта-катта очилганча бир-бирига термулиб туришарди. Бир оздан сўнг эса ғала-ғовур тортишувлар бошланиб кетди. Ҳамма калласига келган ҳар хил фикрни ўртага ташлар, ҳозироқ бориб ниқобли шахсни тутишни режа қилишарди. Узоқ тортишувлардан сўнг тўрт-беш нафар бўлиб, ҳожатхонага йўл олишди. Аммо ҳожатхона ичи топ-тоза қилиб супурилган, челаклардаги ахлатлар тўкилиб, ҳаммаёқ ялтиллатиб қўйилганди. Талабалар ниқобли одамни «қўлга олиш»га кеч қолишган эди. Ҳамма хонага қайтиб кирди, бироқ ҳеч бирларининг кўзларига такрор уйқу илинмади. Барчанинг ақлини биргина савол банд қилган: «Ниқоб таққан одам ким?..»\nЭртаси куни бу ваҳимали ва ўта жумбоқли хабар бутун мадраса талабалари орасида ёйилиб кетди. Уни тутишга, ким эканини аниқлашга бўлган иштиёқ эса барча талабаларда бирдек кучли эди. Шу боис ўша куннинг ўзидаёқ барча хоналарда яшовчи талабалар бирлашиб, ниқобли кишини қандай қилиб қўлга киритиш режасини тузиб чиқишди. Сўнгра тун чўкишини интиқлик билан кута бошлашди.\nХуфтон намозидан кейин яна тўпланиб, тузилган режага биноан кимнинг вазифаси нимадан, ўрни қаердан иборат эканини такрор аниқлаб олишди. Талаба йигитлар худди машҳур филмлардаги жиноий изқуварлардек ҳаракат қилишарди. Режага биноан икки нафар талаба ҳожатхона яқинида пойлоқчилик қилиши, саккиз-ўн чоғли талаба эса ҳожатхонадан унчалик узоқ бўлмаган қоровулхона биноси ортида уларнинг «сигнал»ини кутиб туриши керак эди. Эҳтиёт шарт—яна беш-олти нафари қўшимча ёрдамчи куч сифатида ҳужумга тайёр ҳолда хоналарида иккинчи «сигнал»ни кутиб туришлари лозим эди. Бу «операция»да иштирок этолмаётган, лекин шубҳали шахсни кўришга ниҳоятда қизиқиши кучли қолган талабалар эса учинчи «сигнал»дан яъни ниқобли шахс қўлга олинганидан кейин ҳожатхона сари йўлга тушишлари керак эди.\nТун ярмидан оққанда мадраса ҳовлиси сукунат бағрига кирди. Ҳамма хоналарда бирин-кетин чироқлар сўнди. Ташқаридан кузатган киши учун гўё мадраса ҳовлисида бирорта ҳам уйғоқ зот йўқ—барча илми толиблар кундузги машаққатли илм таҳсилидан сўнг ухлаб дам олиш ва эртанги кун илм эгаллашга янги куч тўплаш учун мудроққа чўмгандек. Аслида эса…\nМадраса ҳовлисида худди пойлоқчилик вазифасини бажариш ва ушбу тунда кечадиган сирни фош қилиш мақсадида бедор турган толиб йигитлар сингари яна бир инсон бедор. У асосан умрини ташкил этган ҳар бир тунининг учдан бир қисмини савоб ишлашга ажратганига узоқ йиллар бўлган. Аммо бу инсон ўзи сингари яна баъзи бировлар ҳам бедор эканидан бехабар. У ушбу тунда унинг неча йиллардан буён пинҳона амалга ошириб келаётган амали ошкор этилишидан ҳам бехабар… Йўқса, бу тунда вақтинчалик бир кечагина фаолиятини тўхтатган бўлармиди…\nҚўлларига супурги ҳамда эски челакда сув кўтариб олган киши ҳожатхонага яқинлашганида пойлоқчиликда турган икки йигитнинг эслари оғиб қолаёзганидан сал бўлмаса беришлари лозим бўлган муҳим «сигнал»ни ҳам унутиб қўяёзишди. Уларнинг нафаслари ичларига тушиб кетди. Ниқобли киши ҳожатхона эшиги остида тўхтаб, ичкарига қулоқ тутди. У ерда ҳеч ким йўқ эканига ишонч ҳосил қилди чоғи, секин ичкарилади. Ҳозиргина ҳожатхонага кириб кетган кишини ростдан ҳам таниб бўлмасди. У юзларини рўмол билан шу қадар мукаммал буркаб олганидан, фақатгина иккита кўзини кўриш мумкин эди холос. Сал ўтмай, сувнинг аста-аста шалоплаган овози эшитилди. Ортидан супургининг оҳиста-оҳиста шитирлаши. Шундагина пойлоқчилар ўзларига келиб, биринчи «сигнал»ни беришди.\nҚоровулхона биноси ортида тоқатлари тоқ бўлиб кутаётган «изқувар» талабаларнинг хаёллари эски қоровулхона томига келиб тушган тош овозидан тўзғиб кетди. Бундан улар ишга киришишлари лозим эканлигини англаб, жиноят изқуварларига хос ғоят эҳтиёткорлик билан ҳожатхона томон одимлашди. Улар кетма-кет бостириб киришганида номаълум шахснинг енглари тирсаккача шимарилган, бир қўлида эски супурги, иккинчи қўлида хокандоз тутиб олганча, эндигина ҳожатхона ичини супуриб бўлиб, челаклардаги ахлатларни йиғиштираётган эди… У кутилмаган шовқиндан чўчиб кетиб, эгилган қаддини ростлади. Рўпарасида унга ҳам ҳайрат ҳам бир оз қўрқув билан тикилиб турган талаба йигитларга кўзи тушиб, бошини ерга эгиб олди. У шу туришда ўғирлик ёхуд ўта оғир гуноҳ иш устида қўлга тушган одамни эслатарди… Аслида, ҳаётда минг карра гуноҳ иш устида ушланганлар ҳам бундайин мустар аҳволга тушишмай, жаҳолатлари сабаб безрайиб тураверишади.\nЙигитларга бу ниқобли кимсанинг кўзлари негадир жуда иссиқ кўринди, бироқ бу ҳақда ўйлаб ўтиришса, фурсатни бой беришлари мумкин эди. Шу пайт сирли шахс тўпланган ахлатлар идишини кўтариб, йўлга тушди. Аммо толиблар тайёр «ўлжа»ни қўлдан чиқарадиган важоҳатда эмасдилар. Улар ахлатларни кўтариб, нигоҳларини ерга тикканча эшикка яқинлашиб келаётган кишининг устига ёппасига ташланишди. Албатта унинг бир ўзи айни кучга тўлган навқирон йигитларнинг чангалидан чиқиб кетишни уддалаши қийин эди. Шунда ҳам у бир қўли билан бошидаги рўмолни маҳкам ушлаб олди ва юришда давом этди.\nТолиблар эса бир-бирлари билан тезгина кўз уриштириб олгач, бир ҳамладаёқ унинг бошидаги рўмолни юлиб олишди. Кимсанинг қўлидаги челак ерга тушиб кетди. Ўзи эса гандираклаганча йигитлар қуршовини ёриб, кўча сари интилди. Эшикдан чиқишга улгуриб, ҳожатхонадан бир-икки одим узоқлашган эди ҳамки, иккинчи чақирув «сигнал»и эшитилди, ортидан учинчиси… Сирли шахс энди батамом талабалар қуршовида қолди. Ойнинг ёруғ шуъласи ҳамда электр ёритгичлар атрофни равшанлатиб турганидан рўпарадаги одамни таниш имконияти мавжуд эди. Уни ўраб олган талаба йигитлар ўзлари гувоҳ бўлиб турган воқеадан ҳанг-манг бўлиб туришар, ҳатто баъзи бировлари кўзларидан ёш чиқиб кетгудек алфозга тушишганди. Сабаби, сабаби… уларнинг рўпарасида мадраса мудири турарди…\nБу нодир воқеанинг тирик шоҳидига айланган мадраса талабаларининг шуурларида ўзларига ислом маърифатидан сабоқ берадиган мудирларининг «Савобли ишнинг махфий қилингани афзал. Расулуллоҳ (с.а.в.) хайрли ишларни пинҳона қилишда бизга ўрнак бўлганлар», дея кўп такрорлайдиган ўгитлари бир умрга муҳрланиб қолди…\nБисмиллаҳ, алҳамдулиллаҳ, вас-солату вас-салому ал..